कहानी – Page3– Anjoria\nकहानी (Page 3)\n– डॉ॰ उमेशजी ओझा नीलम के गोड़ धरती प ना पड़त रहे. खुशी के मारे एने से ओने उछलत कुदत चलत रही. एह घरी के सभ लइकी आ लइका के बड़ी इन्तजार रहेला. नीलमो आखिर उछल कुद काहे ना करस. उनकर बिआह जे ठीक भइल रहे. नीलम के मन मेंपूरा पढ़ीं…\n– डॉ॰ उमेशजी ओझा प्रशांत एगो ट्रेवल्स एजेन्सी के मालिक रहले. शहर में आवे वाला यात्रियन के शहर के देखे वाला जगहन प घुमावे खातिर अपना एजेन्सी से छोट गाडी उपलब्ध करावल उनकर काम रहे. प्रशांत के व्यपार बहुते चल निकलल रहे. भीआईपी लोगन मे़ उनकर बढिया जान पहचान बनपूरा पढ़ीं…\n– संतोष कुमार ‘इहाँ हमरा से बड़का हीरो कवनो बा का ? हम अभिए चाहीं त निमन निमन जाने के ठीक कर दीं’ – किसुन दारु पी के अपना घर के दुअरा पर पैतरा कइले रहलन. आपन मेहरारू के हांक लगावत कहलें – ‘का रे ? संजइया के माई !पूरा पढ़ीं…\n– केशव मोहन पाण्डेय हमरा गाँव के बरम बाबा खाली पीपर के पेड़े ना रहले, आस्था के ठाँव रहले, श्रद्धा के भाव रहले. सामाजिक, पारिवारिक आ ग्रामीण जीवन-शैली के मिलन के छाँव रहले. समूचे टोला के पहचान रहले. मौसम कइसनको होखे, ऊ त एगो तपसी जस अपना तप से सबकेपूरा पढ़ीं…\n– संतोष कुमार माई रे, इ नान्ह जात का होला? सुरुज आपना माई से पुछलें. जाड़ा के रात खानी खाना खाये के बेरा सूरज चूल्हे भीरी बइठ के पलथी मार के आ मुड़ी गाड़ के रोटी आ भंटा के चोखा खात रहले. उनका बाल मन के इ हिरिस रहे जानेपूरा पढ़ीं…\n–  नीमन सिंह जब से हम होस सम्हरनी हमरा मन में इ उमंग उठल करे कि हम एह गाँवही में रहब आ एकरा बिकास खातिर कुछ करब. समय बीतत गइल आ हमरा दिल में इ उमंग दिन पर दिन जोर भइल जात रहे. बहुत समय त इ सोचही मेंपूरा पढ़ीं…\nभाव के खरिहान में ‘कठकरेज’\n– ओमप्रकाश अमृतांशु कला-साहित्य कवनो भाषा में होखे ओकर महत्व सबसे उपर होखेला. साहित्य समाज के रास्ता देखावेला, अपना साथे लेके चलेला आ अपना संस्कृति के पहिचान करावेला. साहित्य के बाग-फुलवारी जेतने हरियर, कंचन-कचनार रही समाज ओतने पलत-बढ़त, फरत-फुलात आ टह-टह-टहकार रही. साहित्य कवनो जाति-समप्रदाय, गरीब-अमीर के थाती ना हउए.पूरा पढ़ीं…


भारत में कोरोना से अभी तक 652 लोग के मौत, 20471 लोग संक्रमित | Bhojpuriya Byar\nHome देश विदेश भारत में कोरोना से अभी तक 652 लोग के मौत, 20471 लोग संक्रमित\nभारत में कोरोना से अभी तक 652 लोग के मौत, 20471 लोग संक्रमित\nशैलेश कुमार पाण्डेयApr 22, 2020देश विदेश0\nनई दिल्ली : कोरोना वायरस के बीमारी तेजी से पांव पसारते जा रहल बा . ऐह महामारी के देखते सरकार देश में 25 मार्च से ही लॉकडाउन लागू कर देहले बा , जवन3मई तक जारी रही . भारत में कोरोना वायरस संक्रमण के नया मामला में अचानक एक बार फिर से तेजी देखे के मिल रहल बा . पिछलका 24 घंटा में कोरोना वायरस के 1383 नया मामला सामने आईल बा , जबकि चैबिस घंटा में 50 लोग के मौत हो गईल. बुधवार के जारी स्वास्थ्य मंत्रालय के आकड़ा के मुताबिक, देशभर में संक्रमित लोग के संख्या बढ़ के 19,984 हो गईल बा . जबकि , मरे वाला के आंकड़ा 640 पहुंच गईल. अभी तक 15474 एक्टिव केस बा . एकरा अलावा , 3870 लोग पूरी तरह से ठीक हो चुकल बा .\nपीएम मोदी 27 अप्रैल के करिहे देशभर के मुख्यमंत्री लोग के साथे बैठक\nप्रधानमंत्री नरेंद्र मोदी 27 अप्रैल के प्रदेश भर के मुख्यमंत्री लोग के साथे बैठक करिहे . सूत्र लोग के हवाला से प्राप्त जानकारी के अनुसार पीएम मोदी ऐह बैठक में राज्य के मुख्यमंत्री लोग के साथे एक बार फिर लॉकडाउन बढ़ावे पर चर्चा कर सकत बाड़े .\nPrevious Postबिहार में 10 औरी मिलले कोरोना पॉजिटिव, कुल संख्या पहुँचल 136 Next Postहथुआ विकास मंच के द्वारा हर रोज बाटल जा रहल बा जरूरतमंद लोग के बिच राशन


खबर भोजपुरी में (शुक, 30 जनवरी 2015) – टटका खबर\n(बियफे, 29 जनवरी के खबर)\n29 जनवरी, 2015 का दिने बीटिंग द रिट्रीट समारोह के विहंगम दृश्य\nपुरनका जनता परिवार के एक जुट करे के मुहिम पर चोट करत राजद के लालू आज कह दिहलन कि उनकर गोल अलगे चुनाव लड़ी. एह एलान से छनछनाइल नीतीश कुमार अब मुलायम सिंह का साथे होखे वाला बइठका में ना जाए के फैसला कइले बाड़न. ना खुदा ही मिला ना विसाले सनम, ना इधर के रहे ना उधर के रहे.\nविधायक रहते ठीकेदारी करे वाला यूपी के दू गो विधायकन के विधायकी रद्द करे के आदेश दे दिहलन राज्यपाल राम नाइक. रसड़ा से बसपा विधायक उमाशंकर सिंह आ भाजपा के एगो विधायक बजरंग बहादुर सिंह अब विधायक ना रह जइहें.\nकांग्रेसी भक्त आ द्वारका शारदा पीठ के शंकराचार्य स्वरुपानंद सरस्वती के कहल मानी त अपना किहां आइल अतिथि के अपना से चाय ढार के दिहल बेइज्जति के बात होले. तबहिए नू उ कहले बाड़न कि पीएम मोदी अमेरिका के राष्ट्रपति बराक ओबामा के चाय बना के पियावल देश के बेइज्जति करा गइल बा. धन्य बानी महाराज!\nनया बनल विदेश सचिव एस. जयशंकर बियफे का दिने आपन पदभार सम्हार लिहलन. पद मुक्त भइला का बाद पुरनका विदेश सचिव सुजाता सिंह के बयान आइल बा कि 38 साल के नौकरी कइला का बाद उहे अपना के मुक्त करे के कहले रही. बाकिर कांग्रेस एह बात के सवाल बनवले बा कि आखिर का कारण रहुवे कि सुजाता सिंह के एह तरह से हड़बड़ी में हटावल गइल. जान जाईं कि पिछला बेर मनमोहन सिंह चाहत रहलन कि एस. जयशंकर के विदेश सचिव बनावल जाय बाकिर सोनिया गाँधी के दबाव का चलते उनका सुजाता सिंह के नियुक्त करे के पड़ल. भाजपा के कहना बा कि कवनो पदाधिकारी के हटावल राखल सरकार के अधिकार के बात ह आ एह पर सवाल ना उठावल जा सके.\nइंडोनेशिया से सिंगापुर जात एयर एशिया के जहाज ओकर को पायलट उढ़ावत रहुवे. जाँच से एह बात के खुलासा भइल बा. ओने मलेशिया सरकार आधिकारिक तौर से मान लिहलसि कि साल भर पहिले लापता भइल जहाज, एमएच370, लापता हो चुकल बा आ ओह पर सवार सगरी लोग के मरल मान लिहल गइल बा. एह एलान का बाद ओह लोग के परिवारन के बीमा के धन मिले के राह खुल गइल.\nमेलबर्न में चलत आस्ट्रेलियन ओपन में इंग्लैंड के माथ टेनिस खिलाड़ी एंडी मरे बियफे का दिने चेक गणराज्य के टॉमस बर्डिख के हरा के पुरुष एकल का फाइनल में चहुँप गइलन.\nआजु बियफे का दिने पटना विश्वविद्यालय में सीनेट के बइठक के विरोध करत छात्र संगठनन के कार्यकर्तन के हटावे खातिर पुलिस के लाठी चलावे के पड़ल जवना से करीब एक दर्जन छात्र घवाहिल गो गइले.\nदिल्ली चुनाव से पहिले भाजपा केजरीवाल से पाँच गो सवाल रोज पूछे के फैसला कइले बिया. एही में आजु केजरीवाल से पाॅच गो सवाल पूछलसि कि कांग्रेस के सहायता काहे लिहलऽ, सरकारी कार आ बंगला काहे लिहलऽ, शीला दीक्षित पर आरोप लगवलऽ बाकिर मुकदमा ना चलवलऽ वगैरह. चूंकि आ आपा का लगे एह सवालन के कवनो जवाब नइखे त ओकरा तरफ से कहल गइल कि भाजपा घबरा गइल बिया आ पुरान सवाल उठावत बिया.\nकश्मीर में शहीद भइल कर्नल एम एन राय के अंतिम संस्कार आजु दिल्ली में करा दिहल गइल. एह मौका पर सेना प्रमुख समेत अनेके लोग उनका के आपन श्रद्धांजलि दिहल. देश भर से कर्नल खातिर सम्मान के आवाज उठत बा. कर्नल संगे विश्वासघात क के उनुका के शहीद कइल गइल जब आतंकियन के परिवार वाले उनुका के बझा के रखले रहलन कि आत्मसमर्पण करवा दीहें आतंकियन के.\nपूर्वी चंपारण जिला के सुगौली इलाका से एगो बस में साढ़े पन्द्रह किलो चरस बरामद कइलसि पुलिस. बाकिर तस्कर ना धराइल.\nपश्चिम बंगाल में सौ गो से अधिका आदिवासियन के ‘घरवापसी’ का मामला में विश्व हिंदू परिषद के अध्यक्ष प्रवीण तोगड़िया आ कार्यकर्ता जुगल किशोर का खिलाफ धार्मिक भावना के ठेस चहुंपावे के आरोप में केस दर्ज करावल गइल बा.\nमशहूर गायक, संगीतकार आ गीतकार शेखर सेन के संगीत नाटक अकादमी के अध्यक्ष पद पर नियुक्त क दिहल गइल बा.\nलखनऊ में शुक का दिन से चार दिन के सम्मेलन होखी देश भर के विधायी निकायन के पीठासीन अधिकारियन आ सचिवन के.\nबिहार क्रिकेट संघ के सचिव आदित्य वर्मा केन्द्रीय वित्त मंत्री अरुण जेटली से गोहार कइले बाड़न कि ऊ श्रीनिवासन के मदद मत करसु. जेटली बीसीसीआई के उपाध्यक्ष रहलन आ एन. श्रीनिवासन के सुप्रीम कोर्ट का आदेश से बीसीसीआई अध्यक्ष पद से हटा दिहल गइल बा.\nअंतर्राष्ट्रीय क्रिकेट परिषद आजु बियफे का दिने एलान क दिहलसि कि अगिला बीसबीसा विश्व कप 11 मार्च से3अप्रैल का बीच हिन्दुस्तान में होखी.\nइहो तय भइल बा कि मेलबर्न क्रिकेट मैदान पर 29 मार्च के होखे वाला एकदिना विश्व कप के फाइनल मुकाबला अगर बरोबरी पर छूटत होखी त नयका चैंपियन के फैसला सुपर ओवर से करावल जाई.\nभारत सरकार के खेल मंत्रालय फैसला कइले बावे कि अबसे अंतर्राष्ट्रीय पदक जीते वालन के दिहल जाए वाला इनामी राशि बढ़ा दिहल जाव आ कोचो के इनाम दिहल जाई.\nशेयर बाजार में तेजी के रूख बियफे का दिनो बनल रह गइल आ सेंसेक्स 123 अंक चढ़ के आ निफ्टी 38 अंक बढ़ के बंद भइल. हालांकि कोल इण्डिया के विनिवेश के खबर का बाद ओकरा शेयर के दाम में बड़हन गिरावट देखे के मिलल.\nअभिनेता-गायक आयुष्मान खुराना के फिलिम रिलीज होखे पहिलही यूपी में टैक्स फ्री क दिहल गइल बा. फिलिम शुक का दिने रिलीज होखे वाली बा.\nबिहार आ पूर्वांचल में बरखाबुनी का चलते ठण्ढक फेरू बढ़ गइल. कश्मीर में बरफ गिरल.


अब बंगलो फिलिम में सीमा सिंह के डांस तड़का – Anjoria\nभोजपुरी सिनेमा के डांसिंग क्वीन सीमा सिंह अब बंगलो फिलिमन में आपन डांस जलवा देखावल करीहें. शुरूआत भइल बा बंगाली फिल्म ‘लट्टू’ से जवना में उनुका डांस क शूटिंग देखत सगरि लोग सीमा सिंह पर लट्टू हो गइल. फिल्म के निर्देशक हउवें आशीष रॉय. एह फिल्म ‘लट्टू’ में सीमा सिंह के डांस खातिर कोलकाता में खास सेट लगावल गइल आ हजारों दर्शकन का भीड़ का साथही फिलिम के नायक सुब्रत दत्ता आ नायिका मेघना बर्मन अउर उर्वशीओ मौजूद रहली. कहल लोग कि अइसनका डांसर के जरूरत बंगलो फिलिम के बा. सीमा सिंह के भरोसा बा कि ‘लट्टू’ के डाँस से ऊ कोलकतो का लोग के दिल में आपन जगह वना लीहें ओह लोग के लट्टू बना के.\nगरीबन के रखवाला बनलन प्रवेश लाल यादव


जला देब दुनिया …के भव्य प्रीमियर – Anjoria\nOct 23, 2010 जरा देब दुनिया तोहरा प्यार में, प्रीमियर, भोजपुरी फिल्म\nभोजपुरी सिनेमा के कांस आ टोरंटो फिल्म फेस्टिवल ले चहुँपावे वाली आ एगो अमेरिकन फिल्म निर्माण कंपनी पन फिल्म्स के पहिलका भोजपुरी फिल्म जरा देब दुनिया तोहरा प्यार में के भव्य प्रीमियर पिछला दिने मुंबई के मल्टीप्लेक्स “फन रिपब्लिक” में करावल गइल.\nबिहार में सफलता का साथ सौ दिन के सफ़र कर चुकल ई फिल्म अमरीकन डिजिटल तकनीक से बनल पहिलका भोजपुरी फिल्म हिय. एह अवसर पर पन फिल्म्स तीन गो अउरी फिल्मन के निर्माण के घोषणा कइलसि. एह फिल्मन के नाम ह, “प्रचंड” , “घाव” आ “अघोरी – मेन फ्रॉम बनारस”. “अघोरी” अंग्रेजी आ हिंदी में बनी जबकि बाकी दुनू भोजपुरी में बनीहें सँ.\nप्रीमियर का मौका पर सुपर स्टार रवि किशन, अवधेश मिश्रा, ब्रिजेश त्रिपाठी, अभिनेत्री शिखा , कोमल ढिल्लन , निर्माता पवन शर्मा, खुशदीप बंसल, निर्देशक धीरज कुमार का अलावे भोजपुरी फिल्म जगत के दिग्गज दुर्गा प्रसाद मजुमदार, अभय सिन्हा, राजदीप सिंह, अनिल सम्राट, बबलू सोनी, हैरी फर्नांडिस, प्रवेश लाल यादव, शुभी शर्मा, राहुल दुल्हनिया फेम प्रियदर्शनी सिंह सहित अनेक लोग मौजूद रहुवे. बतावे लायक बा कि एह फिल्म में रवि किशन आ शिखा के बीच गरमा गरम रोमांस देख यश राज बैनर के हिंदी फिल्मन के याद आ जाला. खलनायक का भूमिका में अवधेश मिश्रा के खीसि आ पागलपन से भरल रूप वाली एगो भयंकर लड़ाई दर्शकन के उत्तेजित कर देले. कोमल ढिल्लों के रंगीन अभिनय आ उनकर मनमोहक नृत्य त चौंका देबे वाली बा. फिल्म के बाकी कलाकारन में ब्रिजेश त्रिपाठी, नीलिमा सिंह, सीमा सिंह, तसलीमा, फूल सिंह, विनोद मिश्र आ शमीम खान वगैरह शामिल बाड़े.


सुदीप पाण्डे – Anjoria\nTag: सुदीप पाण्डे\nभोजपुरी सिनेमा के एक्शन स्टार सुदीप पाण्डे एगो छत्तीसगढ़ी फिल्म में नायक बनल नजर आवे वाला बाड़े. निर्माता मुरली लालवानी के तीन गो फिल्म साइन कर चुकल सुदीप पान्डे के…\nजून 28, 2010 OmPrakash Singh\nपिछला दिने २४ जून के गोरखपुर में आटिस्टिक फिल्म का बैनर में बने वाली आ साई निर्मल प्रोडक्शन के प्रस्तुति भोजपुरी फिल्म हमार दादागिरी के मुहुर्त का बाद ओकर शूटिंग…\nभोजपुरी सिनेमा के एक्शन स्टार कहाये वाला सुदीप पाण्डे फेर भोजपुरिया परदा पर दरोगा के भूमिका करे जा रहल बाड़न. पर साल भोजपुरिया दरोगा में दरोगा के सशक्त भूमिका जीवन्त…\nबिहार के रहेवाली निशी चौबे सफल गृहिणी का भुमिका में रहते अब फिल्मो निर्माण क काम शुरु कर दिहले बाड़ी. उनकर ई प्रयास दोसरो औरतन के हौसला अफजाई करी जे…\nभोजपुरिया एक्शन स्टार कहाये वाला सुदीप पाण्डे रामजी फिल्म्स के प्रस्तुति शराबी में शराबी के भूमिका में नजर आवे जा रहल बाड़े. उनका साथे एह फिल्म में सुहासिनी आ दिया…


भोजपुरी भाषा अउरी आखर (भोजपुरी) - Decoding Dream India\nभोजपुरी भाषा अउरी आखर (भोजपुरी)\nMarch 3, 2021 March 8, 2015 by Gaurav Singh\nमानी रउआ से कोई कैजोलिंग (फुसलावे) चाहे कनविंस (राजी) करेके कहो तब सबसे ज्यादा जरूरत मातृभाषा के ही पड़ेला. मातृभाषा एगो अइसन चीज होला जवना से राउर फीलिंग बाहर आवेला. हमार कहे के मतलब इ बा कि जइसे कौनो बात सोचेनी जा चाहे राजनीती के होखे,चाहे सामाजिक काम के या फिर कोई काम जवना के खुद राह चलत चिंतन मनन करत होखी जा.\nउ सब काम अपने भाषा में होला एह चीज के हम खुद महसूस कईले बानी. कौनो भाषा सिखेली जा ता ओकर एगो आधार भाषा होला जवना के मदद से अन्य भाषा सिखेली जा ओकरे के मातृभाषा कहल जाला. जैसे हिंदी सीखनी जा घर से भोजपुरी के आधार पर फिर अंग्रेजी हिंदी के आधार पर और फिरू जर्मन सिखनी अंग्रेजी के आधार पर सब एक दूजा चक्र से सम्बंधित बा.\nएक लाइन में कही तs इ कि कौनो भाषावा सीखी, लिखी,पढ़ी लेकिन सोचम तs अपना मात्रेभाषा में नु | फिर प्रश्न उठता कि लोग गाँव जवार में एगो हीन भावना काहे पैदा होखेला जब कोई भोजपुरी बोलेला और भोजपुरी में गुनगुनाला तब. ओकरो पीछे कारण बा भाषा में अश्लीलता जवना चले कौनो अभिभावक ना चाहे कि घर में ओह तरह के कौनो गाना बाजे आ कोई सुने जवन कि पारिवारिक दृष्टिकोण से ठीक बा.\nगलत चीज ना सीखे से बढ़िया बा सीखबे ना करी लेकिन अउर बढ़िया रहित जब लोग एकरा के सही करीत. एह चीज के आस रुआ अगर नेताजी लोग से लगाईब तs एमे राउर बेवकूफी बा. वोट के ध्रुवीकरण के आगे जब हिंदुत्व के महीसा लोग अपना सिधांत से समझौता कर सकेला तब भोजपुरी के का काहे के बा.\nएहसे अगर कौनो सुधार के गुंजाईस बा तs उ आम नागरिक ही कर सकेला. युवा पीढ़ी सामने आके एकरा पर ध्यान दे सकेला. हम खुद एगो गैर सरकारी संगठन से निहोरा कईले बानी कि अपना मैनिफेस्टो में डालो एह मुद्दा के जवन कि भोजपुरिया क्षेत्र में अग्रसर बा. अइसने कुछ आदरनिये लोग एगो संगठन के माध्यम से आपन आवाज उठावे के कोशिश करता ओकर नाम हवे “आखर”. काफी हद तक सफलता के ओर जा रहल बा लेकिन चुनौती अभी काफी बा.\nइ कुल चीज केमिस्ट्री के रिएक्शन ना हवे कि डलली लिटमस देखनी चमत्कार एह सब में समय लागी लेकिन परिणाम निश्चित रूप से सकारात्मक आई. गलत चीज के उपभोक्ता ही ओह गलत चीज के सफलता के कारण बा जवना से चंद पल के ख़ुशी मिलेला. खैर उपभोक्ता के जागरूक कईल मुश्किल काम जरूर बा लेकिन नामुमकिन ना. हमरा अभियो याद बा जब हम बहूत छोट रही तब तिन गो गाँव शिवपुर,लहठान अउरी डेढ़गाँव के साथे एगो भाई सम्मलेन होत रहे होली के समय जवना में होली गवात रहे और प्रेमभाव बाटल जात रहे पूरा रात चलत रहे प्रोग्राम. अइसन चीज छुटल जाता बचावे के काम बा बशर्ते नेताजी लोग के गती मत मिले इ सब में ना तs छती पहुचेलागी…..


राजनीति के रंग आ रंग के राजनीति – बतंगड़ 50 – Anjoria\nअगस्त 26, 2017 बतंगड़, रंग के राजनीति, राजनीति के रंग\nराजनीति के रंग-ढंग रंगो मैं राजनीति ले के चल आइल बा. कहल जाला कि राजनीति के असर जिनिगी के हर पहलू प पड़ेला आ एकरा से बाचल ना जा सके. बाकिर जब ई रंगो में राजनीति देखे लागे, ओकरा के गाढ़ करे लागे त नोटिस लीहल जरुरी हो जाला.\nकेहू माने भा मत माने, अपना देश के मूल में हिन्दू संस्कार बा जवना प बाद में आइल हमलावरन के संस्कृति संस्कारन के असर पड़त गइल. हिन्दू संस्कार भेदभाव के खिलाफ रहल बा. एह संस्कार में वसुधैव कुटुम्बकम के भावना शुरु से रहल बा. एही चलते हिन्दू सम्प्रदाय ना बन सकल आ धर्म का राह प बरकरार रहि गइल. जबकि बाद में आइल रिलीजन, मजहब, पंथ भा सम्प्रदाय आपन अलग अलग दायरा बनावत गइल. हिन्दुत्व अपना प्रसार प्रभुत्व ला कबो ताकत के तलवार के इस्तेमाल ना कइलसि आ ओकर इहे भाव मान के चलल कि सत्य त एके ह बाकिर विद्वान ओकरा के अलग अलग तरीका से जाहिर करेलें. एहसे जब हिन्दू मानस खुशी मनावेला तब अपना उल्लास में ऊ अबीर गुलाल के रंग ना देखे आ सभके ओही चाव से अपनावेला. ऊ अपना उल्लास में भगवा रंग तक बान्ह के ना राखे. ओकरा ला हर रंग खुशी आ उमंग के रंग होला. होली का हुड़दंग में त करियो रंग से दुराव ना राखल जाला.\nबाकिर देश में हिन्दुत्व विरोध के राजनीति करे वाला आपन रंग छोड़ दोसर रंग ना देखल चाहसु. बँवारा गोल त भारतीयता आ हिन्दुस्लानी तहजीब से अतना नफरत करेला कि ऊ रंग आ गुलाल से आपन खुशी ना मनावे. ओकरा ला आदमी के लाल खून बहावले आपन खुशी आ ताकत के इजहार करे के माध्यम होला. दलित राजनीति करे वालन के बहिना के बुलु रंग से प्यार लउकेला जबकि माटी मानुष के राजनीति करे वाली दीदिया के हरियर रंग से. एह लोग कै विचार बेवहार अतना सकेता मे चलेला कि ई लोग गलतियो से लाल पीयर गुलाल के इस्तेमाल ना करे. राजनीति के ई रंग आजु हमरा के रंग के राजनीति प लिखे ला बेबस क दिहलसि.\nपश्चिम बंगाल के पंचायती चुनाव में दीदिया के गोल के जवन शानदार सफलता मिलल ओकर इजहार ई लोग अपना के हरियर रंग में पोत के कइल. अलग बाति बा कि जवना फरीक के वोट का लालच में ई लोग एह रंग के अपनेवले बा ओह फरीक के हम रंग उड़ावत नइखीं देखले. एही दौरान जन्माष्टमी के पर्वो आइल रहुवे. भगवान कृष्ण के जनम मथुरा के जेल में भइल रहल से एह मौका प खास क के यूपी में परम्परा बन गइल बा कि जेल आ थाना हाजत में जन्माष्टमी मनावे के. ई परम्परा हाल फिलहाल के ना ह बाकिर कुछ लोग के अब एह परम्परा से दिक्कत होखे लागल बा. हर बात के फिरकावाराना नजरिया से देखे वाला एकरा प सवाल उठावल शुरु कइले बाड़न. बाकिर एगो पुरान सीख ह कि ना अति बोलता, ना अति चुप, ना अति बरखा, ना अति धूप. अतहत कवने बाति के होखो, एक ना एक दिन ओकर बेअसर होखल तय बा अगर ऊ अनेत करे लागे. काश्मीर का बारे में इहे लोग कहेला कि ओकर मुख्यमंत्री हिन्दू ना हो सके. ई कहत में एह लोग के सिकुलरिज्म के कवनो हिचकिचाहट ना होखे बाकिर अगर इहे बाति दोसरा राज्यन से उठे लागे तब एह लोग के कुकर बझाँव कान फोड़े लागी.\nहमरो एह बाति के शिकायत नइखे कि ई लोग अपना उल्लास में लाल पीयर गुलाल काहे ना उड़ावे, हमार विरोध एह सकेताइल सोच से बा जे अपना के एगो खास रंग ले सम्ट के रखले बा. देर सबेर इहे होखे के बा जवन अब बंगाल में लउके लागल बा. एकरा के इरिखा के हरियरी से तोपल ना जा सके. सुजलाम सुफलाम मलयज शीतलाम शस्य श्यामला मातरम के भाव सारे जहाँ से अच्छा हिन्दोस्तां हमारा से अलग ना होखे के चाहीं. बाकिर एकरा के जानबूझि के अलगा राखल जात बा. कहीं एह लोग के सोच ई ल नइखे कि हिदुस्तान तबहियें ले सारे जहाँ से अच्छा मानल जाई जबले ई हमार सगरी अतहत बरदाश्त करत रहो.\n(20 अगस्त 2017 तारीख के समाज्ञा अखबार में अँजोर भइल)


‘नाच दुलारी नाच’3मई के रिलीज भइल – Anjoria\n‘नाच दुलारी नाच’3मई के रिलीज भइल\nदूल्हा राजा आ बरातियन के खुशी ला शादी ब्याह में नाच गा के मनोरंजन करे वाली डांसरन के जिनिगी कतना बदरंग होले एकर सच्चाई देखे के मिलत बा भोजपुरी फिलिम ‘नाच दुलारी नाच’ में जवना के पिछला3मई के बिहार में रिलीज कइल गइल. एह फिलिम का बारे में कहल जाता कि पूरा परिवार एक संगे बइठ के एह फिलिम के आनन्द ले सकेला. फिलिम के आयटम डांस में सीमा सिंह संगे संगीतकार राकेशो त्रिवेदी नचले बाड़न.\nबैनर – बालाजी सोलिटर फिल्म्स प्रा. लि.\nनिर्माता – विनोद त्रिवेदी\nनिर्देशक – श्रीधर शेट्टी\nसंगीतकार – राकेश त्रिवेदी\nपटकथा – केशव राठौड़\nसंवाद – मोहम्मद रफी खान\nकैमरा – प्रिंस\nगीतकार – राकेश निराला\nनृत्य निर्देशक – केदार सुब्बा\nएक्शन डायरेक्टर – हेमल सी\nमुख्य कलाकार – श्री कनकनी, यश त्रिवेदी, जफ़र खान, उदय श्रीवास्तव, रोहित सिंह ‘मटरू’, चंदन पुरुषोत्तम, सीमा सिंह वगैरह\nनिरहुआ के बीवी नं० 1 बनली मोनालिसा


Know Who is Khapadiya Baba and when his Harkirtan tradition start Bhojpuri: खपड़िया बाबा के अद्भुत हरिकीर्तन परंपरा, जानीं काहें भइल शुरू\nBhojpuri: खपड़िया बाबा के अद्भुत हरिकीर्तन परंपरा, जानीं काहें भइल शुरू\nएगो विलक्षण तेजस्वी साधु खपड़िया बाबा उत्तर प्रदेश के जिला बलिया जिला के द्वाबा क्षेत्र में घूमत- फिरत अइले आ बैरिया- लालगंज मुख्य मार्ग से करीब 1 किलोमीटर से तनी बेसिए दूरी पर मौजूद श्रीपालपुर गांव में एगो कुटी बना के रहे लगले. उद्देश्य- लोगन के ई समुझावल कि भगवान हमनी के आपन हउवन, सबसे प्रिय आ करीबी, उनुका के पावे के आसान उपाय बा हरिकीर्तन आ जप.\nLast Updated: June 2, 2021, 5:09 PM IST\nहो सकेला रउरा खपड़िया बाबा के ना जानत होखीं. एसे कि ऊ प्रचार के कौनो महत्व ना देत रहले ह. खाली ईश्वर के नाम जप आ संकीर्तन के अपना चेतना के केंद्र में राखत रहले ह. जप करत करत जब मनुष्य प्रेम/भक्ति के गहराई में उतरेला त उच्चारण कब अजपा जप में रूपांतरित हो जाला, केहू ना कहि सकेला. आजु से लगभग 68 साल पहिले के बात ह. उनइस सौ तिरपन ईस्वी में एगो विलक्षण तेजस्वी साधु खपड़िया बाबा उत्तर प्रदेश के जिला बलिया जिला के द्वाबा क्षेत्र में घूमत- फिरत अइले आ बैरिया- लालगंज मुख्य मार्ग से करीब 1 किलोमीटर से तनी बेसिए दूरी पर मौजूद श्रीपालपुर गांव में एगो कुटी बना के रहे लगले. उद्देश्य- लोगन के ई समुझावल कि भगवान हमनी के आपन हउवन, सबसे प्रिय आ करीबी, उनुका के पावे के आसान उपाय बा हरिकीर्तन आ जप.\nधीरे- धीरे उनकरा विद्वता, ईश्वर प्रेम आ साधना के कारण उनुकर नांव चारो तरफ फइल गइल. आज देश- बिदेश में कई लोग खपड़िया बाबा के भक्त मिल जाई. एह आश्रम के नांव परि गइल बा- संकीर्तन नगर. खपड़िया बाबा के चर्चा बिना वैश्विक परिदृश्य अधूरा लागता. बाबा चौबीस घंटा में एक बार भोजन करत रहले ह. कौना बर्तन में? खपड़ा में. ई खपड़ा का ह? त सरकार खपड़ा कौनो माटी के बर्तन के एगो टुकड़ा के कहल जाला. मान लीं कौनो माटी के गगरी फूटि के टुकड़ा- टुकड़ा हो गइल. त ओही टुकड़वा के खपड़ा कहल जाला. एगो अउरी अर्थ बा खपड़ा के. पहिले घर खपड़ैल के बनत रहले ह सन. घर के छत नरिया- थपुआ के रहत रहल ह. अबो गांवन में पुरान खपड़ैल के घर मिल जइहन स. बाकिर ओ खपड़ा में बाबा ना खात रहले ह. माटी के गगरी फुटला पर जौन टुकड़ा होले सन, ओही में से एक टुकड़ा लेके बाबा राखत रहले ह. ओही में कौनो घर से जौन कुछ मिल जाई ओकरे के भोजन के रूप में स्वीकार करत रहले ह. ऊहो चौबीस घंटा में एक बार. बहुते सरल जीवन. बाकिर साधना उच्च कोटि के. चूंकि बाबा खपड़ा में खात रहले ह एही से उनुकर नांव परल खपड़िया बाबा. एतरे उनुकर नांव मुनीश्वरानंद जी रहल ह. साधु लोगन के नांव ईश्वर के मन परावेला. हमनी का अपना नांव खातिर मुअत- जियत रहेनी जा आ साधु लोग के नांव- गांव से कौनो फरके ना परे. इहे भारी अंतर बा. एक ओर अहं ऊंचा कुरसी पर बइठल बा त दोसरा ओर अहं के कौनो अस्तित्वे नइखे. रउवां कुछू नांव ध दीं. साधु लोग लोक कल्याण के काम करत रही.\nखपड़िया बाबा के बारे में प्रसिद्ध बा कि ऊ हरिकीर्तन के बहुत महत्व देत रहले ह. कहत रहले ह कि हरिनाम के जप- “हरे राम, हरे राम, राम राम हरे हरे. हरे कृष्ण हरे कृष्ण, कृष्ण कृष्ण हरे हरे” के जाप मनुष्य के रक्षा करी, बुद्धि दी आ अनंत प्रकार से कल्याण करी. एही से उनुका आश्रम में चौबीस घंटा हरिकीर्तन होला. उनुकर शुरू कइल परंपरा आजुओ जारी बा. चौबीस घंटा हरिकीर्तन कइल साधारण बात नइखे. रउरा घर में अगर चार आदमी बा आ चारो आदमी अगर चौबीस घंटा हरिकीर्तन करी त एक आदमी का जिम्मा छव घंटा हरिकीर्तन करे के रही. पहिला हाली छव घंटा हरिकीर्तन क के तनी देखीं त! रउरा तीने घंटा में थाके लागब. कीर्तन के आदत नइखे, परेशान होखे लागब. बाकिर खपड़िया बाबा लोगन के एतना अभ्यस्त क देत रहले ह कि एक आदमी के छवो घंटा कीर्तन करे के बा त ऊ आनंदे में रहेला. शर्त ई बा कि ओकरा हरिकीर्तन के अभ्यास होखे. खपड़िया बाबा मान्यता रहल ह कि हरिकीर्तन से लोक कल्याण होला. एह पृथ्वी पर रहे वाला हर जीव के रक्षा होला. माने-\nलोका: समस्ता: सुखिनो भवंतु. अब देखीं अध्यात्म के विद्वान लोग कहले बा कि कौनो चिंतन भा शब्द के बार- बार दुहराव/ आवृत्ति बहुते गहिर आ मूर्त- अमूर्त फल देबे वाला होला. ओकर फल स्थाई होला. अच्छा त कौनो पाठ या जप जब समूह में कइल जाउ तब का होई? ओकरा शक्ति, स्पंदन आ वेग के कारण ओकर प्रभाव चमत्कारी आ अनंतगुना हो जाला. इहां तक कि हरिकीर्तन खतम भइला पर जे ओइजा प्रणाम करे जाला ओकर पर हरिकीर्तन के स्पंदन के प्रभाव परेला. एकरे के अंग्रेज लोग रेजीडुअल वाइब्रेशन कहेला. भजन भा कीर्तन भा ध्यान खतम हो गइल तबो ओह जगह के पवित्रता के स्पंदन बनल रहेला. त एही से लागता कि खपड़िया बाबा के समूचा पृथ्वी के कल्याण करे वाला साधक कहे के चाहीं. कुछू खा लिहें, सादा वस्त्र पहिर के भजन- कीर्तन के दिव्य नशा में डूबल आनंद मनावत रहले ह.\nखपड़िया बाबा के बारे में एगो अउरी बात प्रसिद्ध बा. जेकरा कौनो संतान ना होखत रह ह, ऊ खपड़िया बाबा के शरण में जात रहल ह. आ चमत्कार देखीं कि ओकरा संतान प्राप्ति हो जात रहल ह. एकर शुरूआत कइसे भइल. त एगो सोनार भाई रहले. उनुका कौनो संतान ना होखत रहले. ऊ आपन दुख लेके खोपड़िया बाबा का लगे पहुंचले. बाबा पूजा- पाठ, हरिकीर्तन करेके कहले. आ सचहू उनुका संतान हो गइल. तबसे निसंतान लोग खपड़िया बाबा के दरबार में जुटे लागल. बाकिर ईहो बात प्रसिद्ध बा कि खपड़िया बाबा केहू से कहत ना रहले ह कि तोहरा संतान होई भा ना होई. बस लोग उनुका के प्रणाम करी आ चलि जाई. एही के लोग बाबा के मूक आशीर्वाद बूझत रहल ह.\nखपड़िया बाबा के एगो शिष्य बतवले कि पिछला साल यानी 2020 में बाबा के 35वां निर्वाण दिवस मनावल गइल रहे. त बाबा के महासमाधि के तिथि के पता चलि गइल. सन 2020 में बाबा के शरीर छोड़ला 35 साल हो गइल रहे. अइसन महान साधु शरीर भले छोड़ि देला लोग, ओह लोगन दिव्य आशीर्वाद हमेशा बनल रहेला. एह घरी 24 घंटा हरिकीर्तन आ आश्रम के देखरेख खपड़िया बाबा के शिष्य स्वामी हरिहरानंद जी के जिम्मे बा. हरिहरानंद जी भी उच्च कोटि के साधु बाड़े. त चौबीस घंटा हरिनाम के परंपरा आज भी जारी बा. हरिकीर्तन चलत रहेला आ लोग ओमें आके घंटा- दू घंटा बइठि के हरिकीर्तन करेला. केहू आधा घंटा भी कके चलि जाला. बाकिर ओतने में ऊ ईश आशीर्वाद से ओतप्रोत हो जाला. नाम जप के प्रत्यक्ष फल एकरा से बड़ का होई? बस अतने ख्याल रहे कि नाम जप का घरी मन शांत रहे. साधु- संत कहले बा लोग कि चंचल मन के शांत करे खातिर भगवान का आगा सरेंडर क दिहल जाला.\nहमनी के उपनिषद कहतारे सन कि अमूर्त से मूर्त के उत्पत्ति भइल बा. हमनी के स्थूल शरीर के पीछे सूक्ष्म शरीर बा आ सूक्ष्म शरीर के पीछे कारण शरीर बा. त अमूर्त के महत्व ढेर हो गइल. अजपा जप भी अमूर्त बा. बाकिर ऊ मूर्त जप से ढेर प्रभावशाली बा. ईहे खपड़िया बाबा नियर उच्च कोटि के संत बतावेला लोग. हमनी के जौन बात बार- बार सोचबि जा ऊ हम के जीवन में घटित हो जाई. थाट प्रासेस भा सोच के बहुत गहिर प्रभाव होला. हरिकीर्तन आ जप में राउर ध्यान भगवान का ओर रहेला, एही से भगवान के आशीर्वाद के स्पंदन रउरा आत्मा के गहराई तक चलि जाला. खपड़िया बाबा के आश्रम में रामचरित मानस के अखंड पाठ, महायज्ञ, रुद्राभिषेक वगैरह भी होत रहेला. समूचा आश्रम परम पवित्रता आ ईश्वरीय आभा से ओत- प्रोत रहेला. (लेखक विनय बिहारी सिंह वरिष्ठ स्तंभकार हैं. यह उनके निजी विचार हैं.)


रवि किशन ला भाग्यशाली रहल 12/12/12 – Anjoria\nएकही दिन में5गो फिलिम साइन कइले\nसिनेमा भोजपुरी के सदाबहार सुपर स्टार रवि किशन खातिर एह सदी के अनोखा तारीख 12/12/12 बहुते भाग्यशाली रहल. एह दिन ऊ कुल5गो फिलिम साइन कइलन जवना में चार गो भोजपुरी के आ एगो हिंदी के फिलिम बावे. ओह दिन रविकिशन पहिला फिलिम साइन कइलन “विजयी भवः”. ओरियो मिडिया के एह फिलिम के शूटिंग जनवरी में शुरू होखी. एकर निर्देशन करीहें हर्ष आनद.\nअगिला फिलिम रहल निर्देशक बबलू सोनी के अबही बिना नाम के भोजपुरी फिलिम जवना में रवि किशन आ खेसारी लाल पहिला बेर एक संगे अइहें. अगिला तीन गो भोजपुरी फिलिम रहली स जीना तेरी गली में, छोरा गंगा किनारे वाला आ सन्यासी. एह फिलिमन के निर्देशक रहीहें भोजपुरी सिनेमा के सबले लोकप्रिय निर्देशक राज कुमार पाण्डेय. रवि किशन आ राजकुमार पाण्डेय के हिट जोड़ी एहसे पहिले देवरा बड़ा सतावेला, आ लहरिया लूटा ए राजा जी जइसन सुपर हिट फिलिम दे चुकल बा. देवरा बड़ा सतावेला के त सिनेमा भोजपुरी के इतिहास के सबले बड़ हिट कहल जाला.\nरवि किशन एह बात पर खुशी जतवले कि अइसन अनोखा तारीख के ऊ पाँच गो फिलिम साइन कइलन.


अब कवना कवना बात खातिर मुँह लुकावल जाव – Anjoria\nअब कवना कवना बात खातिर मुँह लुकावल जाव\nFeb 15, 2012 भोजपुरी, लस्टम पस्टम\nशरम कहीं चाहे लाज, इहो कतना तरहि के होला. अबही हालही के बाति ह कि अमरीका गोंड़ के बेटी दरोगा राय के बेटा संगे भाग गइल. अब अमरीका गोंड़ कइसे लाजे मुंह देखइहें. अइसहीं राष्ट्रीय शर्मो तरह- तरह के होला. बाबरी मस्जिद ढहाइल त लागल लोग कहे कि ई भारी राष्ट्रीय शर्म हऽ. अब त भला होखो सुप्रीम कोर्ट के कि ऊ कहि देहलस कि ई सब एगो घटना हऽ आ शरम से जान छूटि गइल ना त कातना लोग मारे लाज मुंह लुकावत फिरत रहे. अब केहु दंगा फसाद के ले के असहीं कहि देउ त फेर शर्म के बात हो जाई. एहि में प्रधानमंत्री जी एगो राष्ट्रीय शर्म घर बइठल गर में डालि लिहले. कहि दिहले कि अपना देसा में अतना बड़हन तादाद में लइकन के कुपोषण बा. ई त राष्ट्रीय शर्म के बात हऽ. कहाला कि अपना देस में कुल्ही लइकन के आधा त कुपोषण के शिकार बाड़न सँ. अब एहि में केहु ग्यानी ध्यानी आदमी के कहल ह कि जे अपना देश में किसान जवन आत्म हत्या करऽ तारऽ स उहो राष्ट्रीय शर्म के दर्जा में आवे के चाहीं. अब ऊ लोग के के बतावे कि जे एकरा के राष्ट्रीय शर्म कहल गइल त एकरा में से कव गो राष्ट्रीय शर्म के पचखा फूटि जाई. आदिवासी लोग के भूख से मुअल त सरकारी गोदामन में अनाज के सरल चाहे असहीं आउरो कई गो बात बा ओकरा के राष्ट्रीय शर्म घोषित करे खातिर विपक्ष लागी चिल्लाये आ संसद में बहस ना होखे दी, जे अपने में एगो राष्ट्रीय शर्म हऽ. राष्ट्रीय शर्म के घमासान देखि के सरकार के चाहीं कि जइसे पद्म पुरस्कारन खातिर एगो कटकरिया (क्राइटेरिया) बा ओसहीं राष्ट्रीय शर्म के भी कटकरिया होखे के चाही. एहु खातिर एंट्री मंगावे के चाहीं. अण्णा दादा के मानीं त लोकपाल ना बनलो राष्ट्रीय शर्म के बात हऽ. अब ई लइकन के कुपोषणो के बात लऽ. ई त प्रधानमंत्री जी खुदे उठा दिहले. अब ढोवत रहऽ. एह पर अब दनादन गोष्ठी होई, सेमिनार होई आ सब केहु चकाचक माल उड़ाई. इहे पइसवा जे लइकन पर खरच क दिआइत त कुछऊ त कुपोषण मेटि जाइत.


नक्सली यात्री बस जरवलें – टटका खबर\nबिहार के औरंगाबाद जिला के देव इलाका में आजु सबेरे नक्सली छह गो गाड़ी फूंक दिहलें जवना में एगो यात्री बस रहल. ओकनी के गोलीबारी से एक आदमी के मौत हो गइल आ एक जने घाहिल हो गइलें. बस जरावे के घटना कंचनपुर गांव के नियरा भइल. ओहिजा नक्सली बस रोकवा के सवारियन के नीचे उतार दिहले आ फेर बस में आग लगा दिहलें.


टटका खबर (अतवार, 1 जनवरी 2012) – टटका खबर\nराज्य भर में काल्हु रात से रूक रूक के बरखा होखत बा जवना चलते दिन भर जनजीवन अस्तव्यस्त रहल. पहली जनवरी मनावे के उत्साहो ठंडा पड़ गइल. एह बरखा से खेत में पड़ल धान, आलू आ सब्जियन के फसल खराब होखी बाकिर गेंहू, चना आ खेसारी खातिर ई बरखा बहुते फायदेमंद बा.\nअवैध खनन पर रोक ना लगा पवला खातिर रोहतास जिला के खनन पदाधिकारी अर्जुन प्रसाद के निलंबित कर दिहल गइल.\nभोजपुर के पीरो इलाका में फसल बाजार का लगे एगो ट्रक से कचरा के दू आदमी के मौत हो गइल जवना में से एक जने पहिले मुखिया रहले.\nपश्चिमी चंपारण के बाल्मीकि नगर टाइगर प्रोजेक्ट इलाका के निरीक्षण करे गइल जिला वन अधिकारी कमलजीत सिंह के स्थानीय लोग हमला करि के घवाहिल कर दिहल.\nसिवान के शुकुल टोली में आपसी झगड़ा में भइल गोलीबारी से एगो नवही घवाहिल हो गइल.\nभाजपा के युवा नेता पंकज सिंह आजु अतवार का दिने जौनपुर जिला जेल में बंद धनंजय सिंह से भेंट करे चहुँपलन जवना के खबर सुन के प्रदेश के राजनीति गरमा गइल बा.\nबरखा का चलते मुलायम अपना पहिलके चुनाव रैली में ना चहुँप पवले.\nराज्य में चुनाव संहिता लाँघे के मामिला लगातार सामने आवे लागल बा. बसपा के प्रदेश अध्यक्ष स्वामी प्रसाद मौर्य के ऊंचाहार के एसडीएम नोटिस जारी कइले बाड़े.\nचुनाव आयोग प्रदेश के लोकायुक्त का खिलाफ उर्जा मंत्री रामवीर उपाध्याय के बयानबाजी के रिपोर्ट हाथरस के जिलाधिकारी से मँगवले बा. रामवीर कहले रहले कि अगर लोकायुक्त से उनुकर निजी संबंध ना रहीत त उनुका के हटवा दिहले रहीतन.\nमहाराजगंज जिला के आनन्द नगर से बढ़नी स्टेशन का बीच रेल लाइन के बड़ी लाइन में बदले के काम आजु से शुरु हो गइल. एह चलते अब एह रेलमार्ग पर गाड़ियन के आवाजाही बंद कर दिहल गइल बा. बढ़नी से गोण्डा का बीच के आमान बदले के काम दुसरका चरण में होखी.\nसंत कबीर का निर्वाण स्थली मगहर में हर साल होखे वाला मगहर महोत्सव एह साल चुनाव का चलते टार दिहल गइल बा. ना त हर साल बारह से अठारह जनवरी ले एहिजा मगहर महोत्सव मनावल जात रहे.\nवीर बहादुर सिंह पूर्वांचल विश्वविद्यालय के दीक्षान्त समारोह इकइस जनवरी के करावल जाई.\nगाजीपुर जिला के घरिहा गाँव में एगो भट्ठा पर काम करे वाला दु गो मजदूर ईंटा का नीचे दबा गइले जवना से ओह लोग के मौत हो गइल.\nआजमगढ़ में शादी के कार्ड बाँटे निकलल एगो मरद मेहरारू के कार सड़क पर खाड़ ट्रक से टकरा गइल जवना से ड्राइवर घवाहिल हो गइल बाकिर एह दुनु जने के मौत हो गइल.\nकाल्हु रात से होखत बरखा अबहीं दू दिन अउरी बरखी. एह बरखा के रबी फसल खातिर फायदेमंद बतावल जात बा.\nमायावती के भठियारन के गिरोह के मुखिया बतवले भाजपा के कलराज मिश्र.\nत्रिनिदाद अउर टोबैगो के प्रधानमंत्री कमला परसाद-बिसेस्सर दू जनवरी सोमार के राजकीय यात्रा पर भारत अइहें. ऊ राष्ट्रपति प्रतिभा पाटील आ प्रधानमंत्री मनमोहन सिंह से भेंट करीहें आ जयपुर में होखे वाला प्रवासी भारतीय दिवस के मुख्य अतिथि रहीहे.\nसेना प्रमुख बीके सिंह के मानना बा कि काश्मीर से विशेष शक्ति अधिनियम हटवला से आतंकवादियन के मन बढ़ जाई.\nस्वर्णमंदिर से अरदास करि के निकलत प्रधानमंत्री मनमोहन सिंह के कुछ लोग करिया झंडा देखावल. ओह लोग के अन्ना समर्थक बतावल जात बा.\nराजस्थान में एगारह दिन से चलत डॉक्टरन के हड़ताल खतम हो गइल आ स्वास्थ्य सेवा बहाल हो गइल.\nअतवार का दिने भइल चण्डीगढ़ महापौर, वरिष्ठ महापौर आ उप महापौर के चुनाव कांग्रेस जीत लिहलसि.\nहिमाचल प्रदेश सरकार राज्य के 10 लाख विद्यार्थियन के हर साल स्कूली वर्दी दिहल करी जवना पर सालाना साठ करोड़ रुपिया खरचा होखी.\nराजधानी दिल्ली में नया साल के जश्न मनावे का मौका पर शराब पी के गाड़ी चलावे का आरोप में पाँच सौ लोग पर दू दू हजार रुपिया के जुर्माना लगावल गइल.\nपश्चिमी दिल्ली में 32 साल के एगो नाइजीरियाई आदमी के करीब पौने दू करोड़ रुपिया के कोकीन का साथे गिरफ्तार कर लिहल गइल.\nनया साल का मौका पर देश के संचार कंपनियन का साथे दुनिया के ट्विटर कुछ देर खातिर ठप पड़ गइल.\nबेमार अन्ना खातिर अतवार का दिने राजघाट पर प्रार्थना कइले उनुकर समर्थक.\nदिल्ली पुलिस के कहना बा कि बब्बर खालसा फेर फन काढ़े के तइयार बा.\nबिना सही अनुमति के दवाई परीक्षण में शामिल इंदौर के बारह गो डाक्टरन पर पाँच पाँच हजार रुपिया के जुर्माना लगावल गइल बा.\nत्रिपुरा में साल भर मनावल जाई विवेकानंद के डेढ़ सउँवी जयंती.\nछत्तीसगढ़ के मुख्यमंत्री रमन सिंह अतवार का दिने राज्य में नौ गो नया जिला बनावे के एलान कइले. अब राज्य में सताइस गो जिला हो गइल.\nपंजाब में 12 करोड़ रुपिया के नकदी आ साढ़े आठ लाख लीटर शराब जब्त कइल गइल बा.\nअतवार का दिने ‘स्ट्रेट आफ हॉरमुज’ में एगो नौसेना अभ्यास का दौरान इरान कई गो मिसाइल के सफल परीक्षण कइलसि.\nअफगानिस्तान में 2014 का बादो मौजूद रही फ्रांस के सैन्य टुकड़ी.\nजापान में अतवार का दिने रिक्टर स्केल पर7तीव्रता के भूकम्प के झटका लागल जवना के केन्द्र समुद्र का भीतर रहे.\nरूस में संविधान के धारा 31 बचावे खातिर प्रदर्शन करे वालन के पुलिस गिरफ्तार कर लिहलसि.\nनाइजीरिया के राष्ट्रपति गुडलक जोनाथन इस्लामी बोको हरम गुट के हमला का चलते देश के कुछ इलाका में आपातकाल के घोषणा कर दिहले बाड़े.\nटोयोटा की बिक्री एह साल अढ़ाई गुना भइल आ ई गिनिती 15,948 वाहन के भइल.\nशेयर बाजार के गिरावट से परेशान केंद्र सरकार विदेशी निवेशकन के शेयर बाजार में सीधे खरीद बिक्री करे के अनुमति दे दिहलसि.\nचीन डाबर आ आईटीसी के बहुते उत्पाद के नकल अपना किहाँ बनावत बा आ ओकरा पर मेड इन इंडिया लिख के भारत समेत कई देशन में चहुंपा देत बा जवना चलते एह कंपनियन के सालाना पाँच अरब डॉलर के नुकसान होखत बा.\nफिक्की के कहना बा कि भूमि अधिग्रहण विधेयक में संशोधन कइल जाव जेहसे कि उद्योग खातिर जमीन हासिल कइल आसान हो सके.\nबालीवुड अभिनेता रजा मुराद अब ‘सरबजीत बचाओ’ आंदोलन शुरु करीहें. सरबजीत के पाकिस्तान में हिन्दुस्तानी आतंकवादी होखे का आरोप में जेल में फाँसी के सजा सुनावल गइल बा.\nबॉलीवुड अभिनेत्री विद्या बालन अतवार का दिने 33 बरीस के हो गइली.\nअभिनेता प्रकाश राज साल 2012 के स्वागत अपना निर्देशन में बने वाली पहिला फिल्म ‘धौनी’ के रिकार्डिग करवा के कइले.\nलंगटी स्टार सनी लियोन ‘बिग बॉस-5’ से बाहर कर दिहल गइली. बिगबास के फाइनल एह हफ्ता होखे वाला बा.\nबिग बैश लीग में होबार्ट हरिकेंस सिडनी थंडर के पाँच विकेट से हरा दिहले.\nकोलकाता नाइट राइडर्स के मुख्य कोच डेव व्हाटमोर अतवार का दिने इस्तीफा दे दिहले. अब ऊ शायद पाकिस्तान के राष्ट्रीय क्रिकेट टीम के कोच बनीहे.


सांता एना (हवा) - विकिपीडिया\nसांता एना (हवा)\nसांता एना हवा (अंगरेजी: Santa Ana winds; सैंटा ऍना विंड्स भा सांता ऍना विंड्स ) चाहे सान्ता अना उत्तर अमेरिका के तटीय दक्खिनी कैलिफोर्निया आ बाजा कैलिफोर्निया में बहे वाली लोकल हवा हवे। ई तेज, गरम आ सूखल लोकल हवा होखे लीं जिनहन के उत्पत्ती अंदरूनी हिस्सा (इंटीरियर) में ग्रेट बेसिन के हाई-प्रेशर से होखे ला आ ई ढाल के सहारे उतरे वाली कैटाबैटिक हवा हईं जिनहन से समुंद्र तटीय इलाका परभावित होखे लें।\nई गरम सूखा मौसम वाली हवा होखे लीं आ आमतौर पर पतझड़ के समय (जे सभसे गरम सीजन भी होखे ला) में बहे लीं हालाँकि, ई साल में कब्बो बह सके लीं। एकर एगो अउरी नाँव डेविल विंड्स (शैतान हवा) हवे काहें कि ई बहुत सूखल हवा होखे लीं आ जंगल के आगि फइलावे में इनहन के योगदान होखे ला।\n↑ Kapoor, A. N. (1963). Bhaugolika śabdakośa aura paribhāshāyeṃ (in Hindi). Kitāba Mahala.\n↑ Smith, Joshua Emerson (January 31, 2019). "Climate change should tamp down California's wildfire-fanning Santa Ana winds, study finds". Los Angeles Times. Retrieved3February 2019.\n"https://bh.wikipedia.org/w/index.php?title=सांता_एना_(हवा)&oldid=715824" से लिहल गइल\nएह पन्ना पर आखिरी बेर संपादन 22 अप्रैल 2022 के 18:11 बजे भइल रहल।


टटका खबर, 30 अगस्त 2020 के – टटका खबर\nखेल देश-दुनिया भोजपुरी पट्टी व्यापार\nAug 31, 2020 कुशीनगर, क्रिकेट, चंपारण, जौनपुर, देवरिया, नरेन्द्र मोदी, प्रयागराज, बलिया, बिग बाजार, मन का बाति, रिलायंस, शतरंज, सारण\nअतवार का दिने अपना मन का बाति कार्यक्रम में प्रधानमंत्री नरेन्द्र मोदी देश के उद्यमियन से खिलौना बाजार में दुनिया भर में भारत के पैठ बनावे के आवाहन कइलन आ देशवासियन से कहलन कि देशी खिलौनन ला आपन आवाज बुलन्द करसु.\nभारत आ रूस दुनू के फिडे ऑनलाइन शतरंज ओलम्पियाड में अतवार का दिने संयुक्त विजेता घोषित कइल गइल. पहिले रूस के विजेता घोषित कइल गइल रहुवे बाकिर जब दू गो भारतीय खिलाड़ियन के शिकायत पर कि ऊ लोग आपन बाजी इंटरनेट कनेक्शन टूटूला का चलते हारल रहलें तब अंतर्राष्ट्रीय शतरंज महासंघ फिडे बयान जारी क के कहलन कि जांच कइला का बाद शिकायत सही मिलल आ एहसे दुनू टीम के सह विजेता घोषित कइल जा रहल बा. टूर्नामेंट में भारत के तरफ से विदित गुजराती, विश्वनाथन आनंद, कोनेरू हम्पी, डी हरिका, आर प्रागननन्दा, पी हरिकृष्णा आ दिव्या देशमुख खेलत रहलें.\nजानकारन के कहना बा कि बिग बाजार खरीद के हजारन लोग के रोजी-रोटी बचा दिहलसि रिलायंस ग्रूप. ना त कोविड का माहौल में लागत रहुवे कि कंपनी बरबादी का कगार पर आ जाई आ हजारन लोग के रोजी-रोटी बिलाए के अनेसा बन गइल रहुवे. हालांकि फ्यूचर रिटेल के शेयरधारकन के एह सौदा से फायदा होखे के उमेद ना राखे के चाहीं. बाकिर रिलायंस के शेयरधारकन ला ई फायदा के सौदा साबित होखे जा रहल बा.\nक्रिकेट एसोसिएशन ऑफ बिहार के सचिव आदित्य वर्मा भारतीय क्रिकेट कंट्रोल बोर्ड के पाती भेजले बाड़न कि बिहार क्रिकेट एसोसिएशन में गुटबाजी अतना बढ़ि गइल बा कि अगर एकरा के बचावे के बा त उनुका के मौका दीहल जाव कि ऊ बीसीए के चलावसु. बिलाईयन का झगड़ा में बनरा आपन फायदा के मौका देख रहल बा.\nदेवरिया के बनकटा इलाका में कुख्यात बदमाश तारबाबू यादव का खिलाफ कार्रवाई में पुलिस ओकर एक करोड़ रूपये के नामी आ बेनामी सम्पत्ति कुर्क कर लिहलसि.\nजौनपुर जिला के रामपुर इलाका के गढ़वा बसीरपुर गांव के कुछ लोग करीब दू किलोमीटर दूर ठाठर गोपालापुर गांव का लगे बसुही नदी के रामघाट पर नहाए गइल रहुवे. नहात में एगो लईका समेत तीन गो नवही डूब गइलें.\nकुशीनगर जिला के रामकोला विजयपुर चौराहे पर सहज जन सेवा केंद्र में रेल टिकटन के नायायज बिक्री करे वाला आरोपी कारोबारी के पुलिस गिरफ्तार क लिहलसि ओकरा पर आरोप रहुवे कि ऊ बहुते बेसी रुपिया ले के रेल रिजर्वेशन टिकट बेचल रहुवे.\nप्रयागराज के कीड़गंज इलाका के बैरहना में किराया का डेरा में रहे वाला आ थरवई इलाका के इस्माइलगंज के रहे वाला एगो फल बेचे वाला आदमी के गोली मार के जान ले लीहल गइल.\nसारण जिला के सोनपुर इलाका से पुलिस चित्रसेनपुर गांव के एगो रिक्शा चालक के लाश बरामद कइलसि. लाश का माथा पर चोट के निशान मिलल बा.\nपश्चिम चंपारण जिला के नौरंगिया इलाका से पुलिस अतवार का दिने नाजायज शराब का साथे चार गो कारोबारियन के गिरफ्तार क लिपलसि. दोसरा खबर में ई बा कि नक्सली संगठन के महिला कमांडर पूजा कुमारी के शिवहर जिला से गिरफ्तार क के जेल भेजल गइल बा.\nबलिया जिला के बैरिया इलाका में सुरेमनपुर-बकुलहां रेलवे टीसनन का बीच जटहवा बाबा स्थान का नियरा तीन बजे भोर में छपरा का ओर से आवत मालगाड़ी ट्रेन का सोझा खड़ा रहि के एगो प्रेमी जोड़ा आपन जान दे दिहलसि. हार्न बजवला का बावजूद दुनू ना हटलें.\nसारण जिला के नगरा पुलिस आउट पोस्ट इलाका का सैदपुर गांव के एगो आदमी के लाश ओकरा खेत में मिलल. ओकर जान गोली मार के लीहल गइल बा.\nटटका खबर, शनिचर 29 अगस्त 2020 के


देश दुनिया के खबर, शुक 26 अगस्त का दिने – टटका खबर\nदेश दुनिया के खबर, शुक 26 अगस्त का दिने\nअन्ना हजारे के अनशन के 11वों दिन बात ओही तरह अझूराइल बा बाकिर उनुका समर्थकन के उत्साह में कवनो कमी नइखे आइल.\nहत्या के एगो मामिला में मुख्य आरोपी कांची शंकराचार्य जयेंद्र सरस्वती एह आरोप के खंडन कइले बाड़न कि ऊ न्यायाधीश से अपना के बरी करे के कहले.\nमध्य प्रदेश के सहकारिता मंत्री गौरी शंकर बिसेन के एगो कथित जातिसूचक टिप्पणी के जाँच करे खातिर पार्टी के प्रदेश अध्यक्ष प्रभात झा एगो समिति बना दिहले बाड़े.\nराजधानी दिल्ली समेत देश के कई इलाकन में पिछला 24 घंटा में कहीं कम त कहीं बेसी बरखा भइल आ अगिला दू-तीन दिन ले मध्य भारत आ पश्चिम किनार के इलाकन में मानसून सक्रिय रह सकेला.\nशिव सेना प्रमुख बाल ठाकरे आजु फोन पर अन्ना हजारे से बतियवले आ उनुकर हालचाल लेबे खातिर अपना पोता के नई दिल्ली के रामलीला मैदान में भेजले.\nपूर्व प्रधानमंत्री राजीव गांधी के हत्या का आरोप में तीन लोग के तमिलनाडु के वेल्लूर जेल में नौ सितम्बर के फांसी दिहल जाई. संसद पर हमला करे वाला आतंकी अफजल गुरु पर अबही ले कवनो फैसला राष्ट्रपति नइखी कइले.\nदिल्ली यातायात पुलिस चहले त रहे कि अन्ना समर्थकन के खिलाफ सोशल नेटवर्किंग साइट पर माहौल बनावल जाव बाकिर ओकरा चाल उक्टा पड़ गइल आ ओकरे पर लोग पक्षपात करे के आरोप लगावे लागल.\nमध्य प्रदेश के राजधानी भोपाल में अपेक्स बैंक के वरिष्ठ अधिकारी अमर सिंह के आवास पर शुक का दिने लोकायुक्त के छापा पड़ल.\nभूमि अधिग्रहण (संशोधन) विधेयक आ पुनर्वास अउर पुनस्र्थापन विधेयक के संसद में पेश करे में हो रहल देरी पर चिंता जतावत ग्रामीण विकास से सम्बंधित संसद के स्थायी समिति सरकार से अपील कइले बिया कि ए\tह विधेयक के संसद के मौजूदे सत्र में पेश कइल जाव.\nसर्वोच्च न्यायालय एगो विशेषज्ञ समिति के रिपोर्ट का आधार पर कर्नाटक के तुमकुर आ चित्रदुर्गा जिलन में लौह अयस्क के खनन पर रोक लगा दिहलसि. बेल्लारी जिला में पहिलही से रोक बा.\nराज्यपाल कमला बेनीवाल शुक का दिने उच्च न्यायालय के सेवानिवृत्त न्यायाधीश न्यायमूर्ति आर.ए. मेहता के गुजरात के नया लोकायुक्त नियुक्त कर दिहली. गुजरात में पिछला कई साल से लोकायुक्त के पद खाली रहुवे जवना खातिर मोदी सरकार के आलोचना होत रहल.\nलोकपाल पर बहस के बाद मतदान चाहतिया भाजपा. बाकिर सरकार एह खातिर तइयार नइखे. बतावल जात बा कि काल्हु सदन में बिना कवनो नियम के चरचा होई जवना के शुरुआत प्रणव मुखर्जी करीहें. एह चरचा खातिर काल्हु शनिचरो का दिने संसद चलावल जाई.\nकेन्द्र सरकार मानव अंग प्रत्यारोपण अधिनियम में संशोधन विधेयक शुक का दिने राज्यसभा में पेश कइलसि. एह संशोधन के मकसद बा कि दादा-दादी आ पोता-पोती के नजदीकी रिश्तेदार मान लिहल जाव आ मानव अंग के खरीद-फरोख्त रोकल जाव.\nकांग्रेस सांसद संदीप दीक्षित लोकपाल पर राहुल गांधी के राय के प्रशंसा करत सरकार से ओह पर गम्भीरता से सोचे के कहले बाड़न. राहुल चाहत बाड़े कि चुनाव आयोग का तरह लोकपालो के संवैधानिक दर्जा दिहल जाव.\nअन्ना हजारे के एगो कथित समर्थक शुक का दिने अकेलजी संसद भवन परिसर में दाखिल हो गइल आ नारेबाजी शुरू कर दिहलसि. ओकरा के हिरासत में ले लिहल गइल. बाकिर ओकरा के एगो कांग्रेसी सांसद का पैरवी पर पास मिलल रहे.\nसंसदीय प्रक्रिया के दरकिनार करे का सवाल पर अन्ना हजारे के एगो वरिष्ठ सहयोगी के कहना बा कि अइसनका नियम बाड़ी सँ जवन कवनो मसला पर चरचा ला लोकसभा के प्रक्रिया दरकिनार करे के इजाजत देली सँ.\nअपना लमहर चुप्पी के सफाई देत कांग्रेस महासचिव राहुल गांधी कहले कि ऊ ढेर समय एही से लिहले कि बोले से पहिले बढ़िया से सोच लेबे चाहत रहले.\nरामलीला मैदान के वीआईपी प्रवेश द्वार से अन्ना हजारे के अनशन स्थल पर जबरदस्ती घुसे के कोशिश करत पांच लोग के पुलिस शुक का भोरे गिरफ्तार कर लिहलसि.\nलोकपाल मुद्दा पर राहुल गाँधी फच्चर फँसवले.\nझारखण्ड विधानसभा में शुक का दिने एगो प्रस्ताव पारित करके अन्ना हजारे से आपन अनशन तूड़े के निहोरा कइल गइल.\nप्रभावी लोकपाल खातिर अनशन पर बइठल अन्ना हजारे के कहना बा कि नियम-कानून जनता के हित से उपर ना हो सके.\nप्रधानमंत्री आवास का लगे के चार गो मेट्रो स्टेशनन पर आजु रेलगाड़ियन के परिचालन फेर पहिले जइसन हो गइल बा. काल्हु एह स्टेशनन के को सुरक्षा कारण से बंद कर दिहल गइल रहे जब अन्ना समर्थक ओहिजा प्रदर्शन करे खातिर बिटोराये के एलान कइले रहले. आजु राहुल गाँधी के घर का बगल से जाये वाला हर रास्ता बन्द कर दिहल गइल बा काहे कि आजु ओहिजा अन्ना समर्थकन के जुटान होखे वाला बा.\nअन्ना समर्थक भोपाल में कांग्रेस कार्यालय पर प्रदर्शन कइले आ अन्ना खातिर समर्थन मँगले.\nजन लोकपाल विधेयक पर समर्थन जुटावे खातिर अन्ना हजारे के सहयोगी सगरी दल वालन से भेंट मुलाकात करत बाड़े.\nबियफे का रात शराब का नशा में हुड़दंग करे वाला5गो उपद्रवियन के हिरासत में ले लिहलसि.\nराहुल गाँधी बियफे का दिने भूमि अधिग्रहण विधेयक पर बतियावे खातिर प्रधानमंत्री से मिलले.\nअफ्रीकी देश नाइजीरिया के राजधानी अबूजा में शुक का दिने संयुक्त राष्ट्र के इमारत का लगे भइल एगो कार विस्फोट में कम से कम 10 लोग मरा गइले आ इमारत के एक हिस्सा छितरा गइल.\nलीबिया संकट पर संयुक्त राष्ट्र सभका से संयम बरते के अपील कइलसि.\nलीबिया में लड़ाई तेज होखला का बादओहिजा मराइल एगो भारतीय के लाश एहिजा ले आवे के कोशिश हो रहल बा. जे लोग वापिस आवे के चाहत बा सरकार ओह लोग के सहायता के पेशकश कइले बिया.\nजापान के प्रधानमंत्री नाओतो कान ने शुक का दिने डेमोक्रेटिक पार्टी ऑफ जापान के पद से इस्तीफा देने की घोषणा कर दिहले. जल्दिये ऊ प्रधानोमंत्री पद से इस्तीफा दे दीहे.\nपाकिस्तान के पंजाब सूबे के दिवंगत गवर्नर सलमान तासीर के बेटा के लाहौर में अपहरण हो गइल बा.\nचीन का दौरा करे जइहे पाकिस्तान के राष्ट्रपति आसिफ अली जरदारी .\nअमेरिका फेर अपना विश्वास के दोहरवले बा कि भारत सरकार अन्ना हजारे के आंदोलन से उपजल हालात लोकतांत्रिक तरीका से सझूरा ली.\nसंयुक्त राष्ट्र अफ्रीकी देशन के भरोसा दिहले बा कि सूखा आ भुखमरी से निबटे खातिर हर संभव सहयोग दिहल जाई.\nसितम्बर में नासा के नयका चंद्र मिशन के शुरुआत होई.\nअफगानिस्तान सीमा से सटल उत्तर-पश्चिम पाकिस्तान के एगो होटल में बियफे देर साँझ भइल विस्फोट में कम से कम 12 लोग के मौत हो गइल आ डेढ़ दर्जन लोग घवाहिल हो गइल.\nविजय माल्या के विमानन कम्पनी किंगफिशर एयरलाइंस के निदेशक मंडल शेयर जारी करके 2,000 करोड़ रुपिया जुटावे के प्रस्ताव के मंजूरी दे दिहलसि.\n2जी स्पेक्ट्रम मामिला के सुनवाई करत सीबीआई के विशेष अदालत जनता पार्टी अध्यक्ष सुब्रह्मण्यम स्वामी के अनुमति दे दिहलसि कि ऊ आपन पक्ष खुदे पेश कर सकेले.\nआजु शयर बाजार में तेज गिरावट देखे के मिलल आ सेंसेक्स 297.50 अंक गिर के 15848.83 पर बन्द भइल.\nदिल्ली विद्युत विनियामक आयोग पहली सितम्बर से दिल्ली में बिजली के दर में करीब 21 फीसदी के बढ़ोतरी कर दिहलसि.\nअमेरिका में टाटा के निवेश के रेघरियावत अमेरिका सरकार ओकर प्रशंसा कइले बिया काहे कि एहसे अमेरिका में रोजगार बढ़ी.\nभारतीय कम्पनी सचिव संस्थान (आईसीएसआई)कम्पनी सचिवन खातिर जून में भइल परीक्षा के परिणाम बियफे का दिने घोषित कर दिहलसि. परिणाम ओकरा वेबसाइट पर दिहल बा.\nकेरल उच्च न्यायालय के एगो खंडपीठ बियफे का दिने एगो एकल पीठ के आदेश पर रोक लगा दिहलसि जवना में मंगलौर विमान हादसा में मराइल 158 यात्रियन के हर परिवार के एयर इंडिया 75 लाख रुपिया मुआवजा देव.\nसर्वोच्च न्यायालय बियफे का दिने कर चोरी के आरोपी हसन अली खान के जमानत देबे वाला बम्बई उच्च न्यायालय के आदेश पर लगावल आपन रोक दू सितम्बर ले बढ़ा दिहलसि.\nपाकिस्तानी मॉडल अउर अभिनेत्री हुमैमा मलिक के कहना बा कि उनुका नीक ना लागे जब केहू उनुका के पाकिस्तानी क्रिकेट टीम के कप्तान रहल वसीम अकरम के प्रेमिका कहेला.\nफिल्म ‘क्रिश 3’ में अब अभिनेत्री जेकलीन फर्नाडीज चित्रांगदा सिंह के जगह ले लिहले बाड़ी. कहल त इहे जात बा कि डेट के समस्या रहल बाकिर शायद कुछ अउरियो कारण बा.\nबॉलीवुड अभिनेता सलमान खान इलाज करावे खातिर शनिचर का दिने के लिए अमेरिका जइहें. सलमान के माथा, जबड़ा, आ गाल में बेसम्हार दर्द होत बा.\nफिल्मकार नागेश कुकनूर एक बेर फेर कुकनूर मूवीज नाम से फिलिम बनइहे काहे कि उनुका लागत बा कि इहे नाम प्रशंसक से जुटे खातिर ठीक रही.\nफिल्मकार संजय लीला भंसाली अन्ना हजारे के लोकपाल के मांग खातिर कइल जा रहल अनशन के समर्थन में शुक का दिने रामलीला मैदान में टी शर्ट बँटीहे.\nभारतीय फुटबाल टीम का ब्रिटेन दौरा रद्द भइल. ओहिजा ओकरा पाकिस्तान का साथे दू गो आ इंग्लैंड अंडर-23 टीम का साथे एगो मैच खेले के रहल.\nभारतीय क्रिकेट टीम के बल्लेबाज सचिन तेंदुलकर के नाम लंदन में दिहल जाये वाला आईसीसी पुरस्कारन खातिर डालल गइल बा.\nइटली के शहर रीमिनी में 9-11 सितम्बर का बीच होखे वाला एफआईबीए तीन गुणा तीन विश्व युवा चैम्पियनशिप खातिर भारत के अंडर-18 बास्केटबॉट टीम आजु शुक के घोषित कर दिहल गइल.\nभारत के माथ टेनिस खिलाड़ी सोमदेव देवबर्मन एह साल के आखिरी ग्रैंड स्लैम अमेरिकी ओपन में ब्रिटेन के एंडी मरे का खिलाफ खेल के अपना अभियान के शुरुआत करीहे जबकि सानिया मिर्जा इजरायल के शहर पीर का साथे भिड़ीहे.\nभारतीय क्रिकेट टीम के सलामी बल्लेबाज गौतम गम्भीर के अबहियो ठीक से नइखे लउकत. गम्भीर के इंग्लैंड दौरा के चउथका टेस्ट मैच में कपार में चोट लागल रहुवे.\nविश्व स्क्वॉश के क्वार्टर फाइनल में आस्ट्रेलिया से हार गइल भारत.\nदक्षिण कोरिया के दाएगू में होखे जा रहल एथलेटिक्स में दुनिया के सबले प्रतिष्ठित आयोजन-13वीं आईएएएफ विश्व एथलेटिक्स चैम्पियनशिप के सीधा प्रसारण 200 देशन में कइल जाई.\nकोलकाता का लगे सॉल्ट लेक स्टेडियम में दू सितम्बर के होखे वाला अर्जेटीना आ वेनेजुएला के दोस्ताना मुकाबला के आयोजन से अखिल भारतीय फुटबाल महासंघ के आशा जागल बा कि भारत में फुटबाल के लिहाज से बहुते कुछ बदले वाला बा.\nभारत के उभरत गोल्फ स्टार गगनजीत भुल्लर सिंगापुर में 8-11 सितम्बर का बीच आयोजित आईएसपीएस हांडा सिंगापुर क्लासिक गोल्फ टूर्नामेंट में आक्रमक खेल खेल के खिताब जीतल चाहत बाड़े.\nडेनमार्क के महिला टेनिस खिलाड़ी कारोलीन वोजनियास्की, ली ना अउर फ्रांसिस्का शियावोन आपन-आपन मुकाबला जीतत डब्ल्यूटीए न्यू हैवन ओपन हार्ड कोर्ट टूर्नामेंट के अंतिम-4 में आ गइल बाड़ी.\nभारत के टेनिस खिलाड़ी सोमदेव देवबर्मन अंतिम ग्रैंड स्लैम अमेरिकी ओपन के एकल स्पर्धा के पहिला दौर में ब्रिटेन के एंडी मरे का खिलाफ खेल के अपना अभियान के शुरुआत करीहे.\nअभ्यास मैच : इंग्लैंड दौरे पर भारत के मिलल पहिला जीत. हालांकि एहू मैच में सचिन के बल्ला ना चमक पावल.\nउत्तर प्रदेश के खबर, शुक 26 अगस्त का दिने


सत्ता में लवटे के कांग्रेसी सपना मुंगेरी लाल के सपना जस : गडकरी – टटका खबर\nमुंबई, 10 मार्च(वार्ता). केंद्रीय राष्ट्रीय राजमार्ग अउर जहाजरानी मंत्री नितिन गडकरी के कहना बा कि कांग्रेस के अध्यक्षा रहल सोनिया गांधी के बयान कि उनुकर गोल 2019 में फेरु केन्द्र के सत्ता में वापसी करी “मुंगेरी लाल के हसीन सपने” जइसन बा. कहलन कि कांग्रेस एक-एक करिके राज्यन का चुनाव में हारत जात बिया आ अइसना में ओकर सत्ता में वापसी के सवाले कहां उठत बा.\nगडकरी आजु इंडिया टूडे के सम्मेलन में बोलत कहलन कि 2019 में कांग्रेस के सत्ता में वापसी के बाति वास्तिवकता से कोसों दूर बा. जवन गोल विधानसभा चुनावन में एक के बाद एक राज्य में पराजित होखल जात बावे ओकरा सत्ता में वापसी के सवाले नइखे उठत.\nकाल्हुए सोनिया गांधी एही सम्मेलन में कहले रही कि नरेन्द्र मोदी सरकार के अच्छे दिन वाला नारा के हश्र 2004 के इंडिया शाइनिंग जइसन होखे वाला बा आ कांग्रेस 2019 में फेरु सत्ता में वापसी करी. एही का जवाब में गडकरी पूरा विश्वास का साथे कहलन कि – देश के जनता एक बेर फेरु मोदी ला भोट करी आ 2019 के आम चुनाव में वापसी करे के सोनिया गाँधी के सपना मुंगेरी लाल वाला हसीन सपना बनि के रहि जाई.\nराज्य विधानसभा चुनावन में भाजपा के प्रदर्शन के जिक्र करत गडकरी के कहना रहल कि – हमनी के पहुंच पूर्वोत्तर में हो गइल बा. केरल अउऱ पश्चिम बंगाल में बढ़िया प्रदर्शन करत बानी जा. विपक्ष में बइठल गोल त जरुरे कही कि सत्तारुढ दल अगिला चुनाव हारी. कहलन कि मोदी के अगुवाई में केन्द्र सरकार पिछला चार साल में जतना काम कइले बिया ओतना त कांग्रेस अपना पचासो बरीस में नइखे करि पवले.\nअच्छे दिन पर पूछल सवाल का जवाब में गडकरी कहलन कि “अच्छे दिन सोच के विषय ह.” सरकार के बुनियादी सुविधा क्षेत्र, उड्डयन समेत अन्य क्षेत्रन में कइल गइल कामन के जिक्र करत केन्द्रीय मंत्री कहलन कि कृषि क्षेत्र पर अउरी धेयाव देबे के जरुरत बा. गँवई इलाकन के हालात आ राजस्थान के दू गो लोकसभा उपचुनावन में भाजपा के हार पर पूछल सवाल पर गडकरी कहलन कि चुनाव में हार जूत त चलते रहेला बाकिर भाजपा के भावी प्रबल बा.\nगडकरी के कहना रहल कि प्रधानमंत्री लोकतांत्रिक तरीका से काम करेलें बाकिर हउवें “कड़क” आदमी. केन्द्र में एक व्यक्ति के शासन के अफवाह “धारणा” भर बा. भाजपा “महतारी बेटा के गोल” ना हवे. ई “बाजपेयी भा आडवाणी भा अमित शाह” के गोल ना हो के “लाखों कार्यकर्तन” के गोल ह.\nसाल 2019 के आम चुनाव में अगर भाजपा चुनाव नइखे जीत पावत आ राजग के सहयोगी दल मोदी के अगुवाई नइखन सकारत त का ऊ अगिला प्रधानमंत्री हो सकेलें का सवाल पर गडकरी कहलें कि ऊ प्रधानमंत्री के दउड़ में नइखन ना ही प्रधानमंत्री बनला के चाह बा.”\nशिव सेना आ तेलुगू देश पार्टी जइसन सहयोगियन का नाराजगी का बारे में पुछल सवाल पर कहलन कि – हमरा विश्वास बा कि हमनी के मित्र हमनी का साथए रहीहें आ राजग सत्ता में बनल रही, सहयोगियन का साथे मनभेद दूर करे का बाति पर गडकरी कहलन कि “तेरा मेरा जमता नहीं आ तेरे बिना मेरा बनता भी नहीं.”\nTags: 2019, आम चुनाव, गडकरी, नरेन्द्र मौदी, लोकसभा


भोजपुरी पट्टी से टटका खबर – टटका खबर\n(शनिचर, 28 फरवरी के खबर)\nहप्ता में तीन दिन चले वाली छपरा-लखनऊ एक्सप्रेस के संचालन पहली मार्च से शुरू हो जाई. 15053/15054 नंबर वाला एह गाड़ी के रेल राज्य मंत्री मनोज सिन्हा वाराणसी टीसन से झंडी देखा के रवाना करइहें.\nभारत के पहिलका राष्ट्रपति देशरत्न डा. राजेन्द्र पसाद के 52 वीं पुण्यतिथि का मौका पर उनका पैतृक गाँवे जीरादेई में बोलावल श्रद्धांजलि सभा में चहुंपल जिलाधिकारी समेत अनेके लोग राजेन्द्र बाबू के मूर्ति पर फूलमाला चढ़ा के आपन श्रद्धांजलि दिहल.\nवाल्मीकि नगर से भागल बाघ रोजे आपन ठिकाना बदल लेत बा जवना चलते वन विभाग के अधिकारी त हलकान बड़ले बाड़े लोगो के जान साँसत में पड़ल बा. शुक का दिने ई बाघ पहाड़पुर के सटहां आ नौवाडीह सरेह में लउकल रहुवे त शनिचर का दिने पश्चिमी.चम्पारण के जगदीशपुर गांव का लगे.\nगाजीपुर के मुहम्मदाबाद ब्लाक संसाधन केंद्र का लगे शनिचर सबेरे करीब नौ दस बजे एगो नवही एगो महिला शिक्षक के गोली मार के अपनो के मार लिहलसि. बतावल जात बा कि मामिला प्रेम में दगाबाजी के रहुवे.\nइंटरसिटी पैसेंजर ट्रेन लेट भइला से नाराज परीक्षार्थी शुक का दिने छपरा-सिवान लाईन के दाउदपुर टीसन का लगे अवध-आसाम एक्सप्रेस ट्रेन पर पथराव कइले आ ढाला का लगे ओकर होस पाईप काट के रोक दिहले. एह बीच बगल के गाँव के लोग ओहनी के दउड़ा लिहल आ कुछ लोग के पिटाईओ कइल.\nबक्सर जिला में पंचायती राज प्रतिनिधियन के तीन गो खाली पद खातिर अतवार का दिने उपचुनाव होखे जा रहल बा. एही दिन बिहार के अउरियो जगहा के खाली पद ला होखे वाला उपचुनाव में भोजपुर जिला के पीरो के भड़सर पंचायत से एगो पंचायत समिति सदस्य पद ला, आ उदवंतनगर के बेलउर पंचायत के मुखिया के चुनाव, आ गोपालगंज जिला के पंचदेवरी के मगहिया पंचायत के मुखिया के चुनाव शामिल बा.\nशनिचर का दिने बक्सर जिला के राजपुर इलाका में चौसा-मोहनियां रोड पर निकरिस मोड़ का लगे एगो अधबुढ़ के मौत एगो बोलेरो से कचरा के हो गइल. ऊ साईकिल से अपना गाँवे रामपुर गइल रहलें जहाँ से लवटत में ई हादसा हो गइल.\nरोहतास जिला के संझौली इलाका के बैरी टोला का लगे सासाराम-आरा रोड पर ट्रैक्टर से गिरला का बाद कचरा के एगो नवही मर गइल. पुलिस ओह ट्रैक्टर के जब्त कर लिहले बिया.\nआरा के अजीमाबाद इलाका के बड़गांव गांव में दू फरीक का बीच के झगड़ा में करीब आधा दर्जन लोग घवाहिल हो गइल. पुलिस एह मामिला में आठ जने के गिरफ्तार कर लिहले बिया.\nवीरगंज नेपाल के इनरवा पुलिस चौकी का नियरा शनिचर का साँझे भइल सड़क हादसा में दू जने के मौत हो गइल आ एक आदमी घवाहिल हो गइल. अपना परिवार संगे आवत एगो आदमी के मोटरसाइकिल के एगो टैंकर धक्का मार दिहलसि जवना से एगो लड़िका आ एगो औरत के मौत हो गइल आ मोटर साइकिल चालक बहुते घवाहिल हो गइल.\nगोपालगंज के रजोखर नवादा गांव में घरेलू कलह से आजिज आ के एगो नवही जहर खा लिहलसि. ओकरा के इलाज खातिर सदर अस्पताल में भरती करावल गइल जहाँ से ओकरा के गोरखपुर रेफर क दिहल बा.\nगोपालगंज के मांझा इलाका के छवही गांव का लगे शनिचर का दिने एगो ट्रक से धक्का लगला से एगो किसान के मौत हो गइल. ऊ अपना बैलगाड़ी से ऊँख लाद के हरखुआ चीनी मिल जात रहले जब ई हादसा भइल.\nबलिया में निषाद समाज का साथे होखत दु‌र्व्यवहार आ अनेति का खिलाफ फूलन सेना के सदस्य शनिचर का दिने कलेक्ट्रेट में प्रदर्शन क के जिला प्रशासन से एकरा के रोके के माँग कइले.\nदेवरिया जिला के भटनी इलाका के मिश्रौली दीक्षित गाँव के प्रधान आ पंचायत अधिकारी का खिलाफ सरकारी धन के गबन के मुकदमा लिख के तहकीकात करे के आदेश दिहलसि देवरिया के अदालत.\nदेवरिया के भाटपाररानी इलाका के कठौड़ी गांव के पप्पू पाठक के हत्या में शामिल एगो आरोपी के सलेमपुर कोतवाली के नारायनपुर गांव के श्याम बिहारी उपाध्याय के गिरफ्तार क लिहले बिया पुलिस.\nदेवरिया के बैतालपुर टीसन का लगे रेल लाईन पर हरियाणा के एगो सेना के जवान के लाश मिलल. ऊ टीसन पर मालगाड़ी से कटा गइल बतावल जात बा. ओकरा मौत के खबर परिवार के भेज दिहल गइल बा. मंगल, बियफे आ शनिचर का दिने छपरा से रात में नौ बजे चले वाली ई ट्रेन सबेर में दस बजे लखनऊ चहुँपी. ओहिजा से सोमार, बुध आ शुक का दिने रात नौ बजे खुलल करी.\nगाजीपुर में स्टेट बैंक के नंदगंज शाखा से शुक का रात में मैनेजर के कंप्यूटर सेट आ सीसीटीवी कैमरा चोरा लिहल गइल बा. तिजोरी तूड़े के कोशिशो कइलन सँ बाकिर सफलता ना मिलल.\nगोरखपुर कैंट के मोहद्दीपुर पावर हाउस कालोनी में रहे वाला एगो बिजली कर्मचारी के बीस बरीस के बेटा के लाश फाँसी पर लटकत मिलल बा. साँझ के ड्यूटी से लवटला का बाद अपना बेटा के लाश देेखे वाला बाप के संदेह बा कि केहू ओकर जान ले लिहलसि काहे कि ओकर दुनू गोड़ जमीन पर टिकल रहुवे.\nगोरखपुर के बड़हलगंज इलाका में शनिचरा का साँझ में एगो मोटरसाइकिल से जात चाचा भतीजा के गोली मार के मोटरसाईकिल छीन ले गइले सॅ बदमाश. चाचा के मौत हो गइल बा आ भतीजा घवाहिल बा.\nTags: आरा, गाजीपुर, गोपालगंज, गोरखपुर, छपरा, देवरिया, बक्सर, बलिया, भोजपुरी पट्टी के खबर, मोतिहारी, रक्सौल, सिवान


‘बजरंग’ 18 मई के बिहार में रिलीज होखी | Anjoria's Weblog\nनिर्माता जीतेन्द्र प्रताप सिंह के एक्शन फिल्म ‘बजरंग’ 18 मई के बिहार में रिलीज होखी. एहमें भोजपुरी सुपर स्टार पवन सिंह आ अक्षरा सिंह के अलावे संजय पांडे, जय सिंह, उमेश सिंह, रमेश दुबे, सीमा सिंह, वैभव राय अउर मास्टर वरुण सिंह के मुख्य भूमिका बा. निर्देशक हवें नंद किशोर महतो। गुरुजी फिल्म्स इंटरनेशनल के बैनर तले बनल एह फिल्म के शूटिंग उत्तर प्रदेश आ बिहार में भइल बा.\nनिर्माता जितेन्द्र प्रताप सिंह के कहना बा कि एह में एक्शन के साथही रोमांस आ कॉमेडी के भरपूर मसाला बा. निर्देशक नंद किशोर महतो का साथे जितेन्द्र प्रताप सिंह के ई तीसरी फिल्म हवे. एहमें भोजपुरी सुपर स्टार पवन सिंह के नया लुक देखे के मिली. खलनायक संजय पांडे के निर्माता जितेन्द्र प्रताप सिंह के कैंप में ई पहिलकी फिलिम हवे.\nगीत जहांगीर आरजू, मुन्ना दुबे आ विनोद पासवान के लिखल आ संगीत ओम झा के रचल ह. कहानी संतोष मिश्रा लिखले बाड़न. ‘बजरंग’ के नायिका अक्षरा सिंह एह फिल्म के एगो प्लस प्वाइंट बाड़ी. त अबहिए से तईयार हो जाईं 18 मई, 2012 के ‘बजरंग’ देखे खातिर\nThis entry was posted in इण्डस्ट्री न्यूज, फिल्म, फिल्मकार and tagged बजरंग by Anjoria. Bookmark the permalink.


People craving for honorable burials from Corona s havoc Bhojpuri: कोरोना के कहर, सम्मानजनक अंत्येष्टि खातिर छछन गइल लोग\nBhojpuri: कोरोना के कहर, सम्मानजनक अंत्येष्टि खातिर छछन गइल लोग\nभले कम संख्या में होखे बाकिर कोरोना से मुअल बाप, महतारी के लाश छोड़ि के भागे वाला लोग बाड़न. मनुष्यता के जौन परिभाषा अब तक ले हमनी का जानत रहनीं हं जा, ऊ अइसना लोगन के कारन दूषित लउकतिया. एक जगह त एगो बेटा कोरोना से मुअल पिता के अंतिम संस्कार करे एसे ना आइल कि ओकरो कोरोना हो जाई. त बेटी आगे अइली सन आ पिता के अर्थी पर कंधा देके श्मशान ले गइली सन.\nLast Updated: June 1, 2021, 2:20 PM IST\nअभियो मनुष्य में दया- माया आ सेवा बांचल बा. अइसन बहुते लोग बा जे बिना कौनो लाभ- लोभ के एह कोरोना काल में भी सेवा कर रहल बा. कुछ लोग अइसनो बा जौन मजबूरी में सेवा कर रहल बा. सेवा ना करी त नोकरी चलि जाई. तबो आशा के लौ जरता कि सब ठीक हो जाई आ हमनी के जीवन फेर पटरी पर चले लागी. त आगा ठीक रहो एकरा खातिर कुछ कष्टकारी परिस्थितियन के तरफ देखे के जरूरत परि गइल बा. हर जगह त ना बाकिर कुछेक जगह पर मानवीय संवेदना गायब हो जातिया. कइसे? आईं देखल जाउ.\nभले कम संख्या में होखे बाकिर कोरोना से मुअल बाप, महतारी के लाश छोड़ि के भागे वाला लोग बाड़न. मनुष्यता के जौन परिभाषा अब तक ले हमनी का जानत रहनीं हं जा, ऊ अइसना लोगन के कारन दूषित लउकतिया. एक जगह त एगो बेटा कोरोना से मुअल पिता के अंतिम संस्कार करे एसे ना आइल कि ओकरो कोरोना हो जाई. त बेटी आगे अइली सन आ पिता के अर्थी पर कंधा देके श्मशान ले गइली सन. अंतिम संस्कार भइल. बाकिर महानगर में अइसनो लोग बाड़े जेकर सामाजिक दायरा बड़ा संकुचित बा. मुअला, जियला, बेमारी, हेमारी आ सुख, दुख में केहू आवे वाला नइखे. अइसनो लोग बा जे कौनो दोसरा शहर से ट्रांसफर होके आइल बा. ओकरा घर के केहू मरि गइल त एतना बड़ महानगर में के पूछी. बेचारी ओकर पत्नी/ पति अस्पताल वालन से निहोरा करता कि एह शहर में हम नया बानी. हमार संतान छोटे- छोटे बाड़न स. ओकनी का खुदे लाचार बाड़न स. केहू हित- रिश्तेदार के बोलावल संभव नइखे. त हमरा पति/ पत्नी के अंतिम संस्कार करवा दीं सभे.\nमान लीं रउरा कहनीं कि ठीक बा, अंतिम संस्कार हो जाई, बाकिर मुंहे आग के दी? त मान लीं ऊ बेहाल- परेशान मेहरारू बिया त ऊ अवाक हो जातिया. कुछु बोले के हालत में रहते नइखे. हारि के ऊ कहतिया- हम मेहरारू हईं त का ह, हमहीं मुंहे आग देब. महानगर में अइसनो लोग बाड़े जे सामान्य बेमारी से अपना किराया का घर में मुअतारे बाकिर उनुका लाश के श्मशान ले जाए वाला केहू मिलत नइखे. ए कुल काम में नगरपालिका का ओर से मदद मिल जात रहल ह. कुछ पइसा जमा कइला पर चार गो लोग आके लाश श्मशान तक पहुंचा देत रहल ह. बाकिर एह घरी अंतिम संस्कार के काम करावे वाला कर्मचारियो बहुत व्यस्त हो गइल बाड़े सन. ओकनी के दम मारे के फुरसत नइखे मिलत. एतना लोग मुअतारे आ अतना तरह के काम ओकनी के जिम्मे बा कि ई कर्मचारी हेने जा सन कि होने जा सन एतना सोचे के समय नइखे. जेने कहाता ओनिए चल जा तारे सन.\nएही बीच में एगो वीडियो सामने आइल बा कि एगो पीपीई किट पहिरले आदमी, एगो बिना पीपीई किट पहिरले आदमी के मदद से एगो लाश के (आरोप बा कि ई कोरोना से मुअल आदमी ह) कौनो पुल से नीचे नदी में फेंकता. माने ओह मुअल आदमी के सम्मान के साथे अंतिम बिदाइयो नइखे होखत. त एगो ई दृश्य बा. आ महानगर में जेकरा चार गो कंधा देबे वाला आदमी नइखे भेंटात, ऊ का करी? ओकरा घर के लोग छछनता कि मुअल आदमी के सम्मानजनक अंतिम संस्कार होखे. सम्मानजनक माने ढंग से, स्ट्रेचर पर लेटा दिहल जाउ आ बिजली वाला श्मशान के चूल्हा तक ले जाए के व्यवस्था हो जाउ. ओकरा बाद त चूल्हा का लगे अइसन सिस्टम बा कि लाश एगो ट्राली नियर स्ट्रेचर पर सुता दिहल जाला आ ट्राली तेजी से लाश के चूल्हा का लगे डगर के अचानक चूल्हा में फेंक देले. बस खतम. हो गइल अंतिम संस्कार. लकड़ी से लाश जरावे के बा त चार- पांच घंटा इंतजार करेके परी. लाश जरे में एतना देर लागिए जाला. बाकिर मुख्य समस्या बा कि श्मशान तक लाश पहुंची कइसे. आसपास केहू पूछे नइखे आवत. सब डेरा के दूर- दूर रहे के चाहता. जेकर केहू परिचित नइखे, ऊ बुरबक बनि जाता. कहां जाउ, केकरा लगे गुहार लगाओ.\nअब रउरा कहब कि महानगर में त कतने अइसन संस्था बाड़ी सन जौन कुछ रुपया लेके अंतिम संस्कार करावतारी सन. ओकनी के वेबसाइट भी बा. त सरकार रउरा ठीक कहतानी. बाकिर अकेली स्त्री जब अस्पताल में भा घरे फंसि जाई त ओकर बुद्धि तुरंते ना खुले. ओकरा के केहू मददगार चाहीं. आ एघरी कोरोना के डरे केहू आवे नइखे चाहत. हं अंत्येष्टि करावे वाली जगह पर फोन क के रउरा अंतिम संस्कार करवा सकेनी. जानकारी लेबे के उत्सुकता में एगो अइसने संस्था के हम फोन कइनी. फोन करते एगो स्त्री के आवाज अउवे कि कोरोना से आदमी मुअल बा कि सामान्य बेमारी से. कोरोना वाला शव के चार्ज अलग बा. सामान्य रूप से मुअल आदमी के शववाही गाड़ी मिली. बिना सजावट के तीन हजार रुपया. सजावट करब त आठ हजार रुपया तक रेट बा. गाड़ी संगे ड्राइवर आ खलासी आई. लाश उठावे के आदमी चाहीं त हर आदमी आठ सौ से एक हजार रुपया ली. मान लीं चार आदमी लागी त चार हजार रुपया एक्स्ट्रा. बाकिर एगो वेबसाइट पर गइला पर लउकल ह- बंगाली विधि से संस्कार- 40 हजार रुपए, बिहारी, गुजराती विधि- 70- 80 हजार रुपए. मारवाड़ी विधि- एक लाख रुपए. त अब एमें त कुछ कहल ना जा सकेला. जइसन दोकान, ओइसन दाम.\nअब देखीं, जियते में कुछ लोग अपना महतारी के पूछत नइखे. मध्य प्रदेश के राजगढ़ के देवाखेड़ी गांव के निवासी रामकुंवर बाई अपना पति लक्ष्मण सिंह के मुअला के बाद से ही अकेला हो गइल बाड़ी, उनका पांच गो बेटा बाड़न सन बाकिर कुल बेटा शादी होते अलगा हो गइले सन. बूढ़ महतारी के अपना संगे राखे खातिर कौनो बेटा तेयार नइखन स. हारि के महतारी पुलिस से शिकाइत कइली. एसपी माने पुलिस अधीक्षक पांचों बेटन के बोला के समुझवले. तबो कौनो बेटा अपना 80 बरिस के महतारी के अपना संगे राखे के तेयार ना भइल. एसपी खिसिया गइले आ पुलिस पांचों लइकन के खिलाफ 'वरिष्ठ नागरिक देखभाल अधिनियम की धारा 24' के तहत अपराध दर्ज करे के आदेश दिहले. दू गो बेटा गिरफ्तारो हो गइल बाड़न स. त ई त हाल बा कुछ नालायक लइकन के. महतारिए बोझ बनि गइल बिया. बाद में एह पांचों लइकन के बाल- बच्चा भी एकनी बोझ बूझी, तब समझ में आई- जौन करनी, तौन भरनी.\nबाकिर अच्छा बात ई बा कि कोरोना के भयभीत काल में भी कुछ लोग अइसन बाड़न जौन सेवा भाव लेके काम कर रहल बाड़न. तब ई लागता कि ई पृथ्वी कबो करुणा, दया आ सहानुभूति के भाव से खाली ना रही. जब एह कठिन समय में अइसन लोग हाजिर बाड़न त हमेशा अइसन लोग रहिहन. आ का जाने भगवाने अइसना लोगन के रूप में आके मदद करत होखसु. त मनुष्यता के अकाल नइखे. करुणा के अकाल नइखे. करुणा अब ना खतम भइल त कबो ना खतम होई. (लेखक विनय बिहारी सिंह वरिष्ठ स्तंभकार हैं. यह उनके निजी विचार हैं.)


November 2010 – टटका खबर\nजेकरा पर चोरी के आरोप उहे करत बा थानेदारी सुप्रीम कोर्ट सरकार से पुछले बा कि जवना आदमी के केरल के पामोलिन आयल घोटाला में नाम बा ओकरे के सतर्कता आयोग के अध्यक्ष कइसे बनावल जा सकेला ? दोसरे उहे आदमी टूजी घोटाला का दौरान दूरसंचार मंत्रालयो में रहुवे. अब ओकरे पर एह सब घोटाला\nमारीशस के राष्ट्रपति के सुरक्षा में चूक भारत में निजी यात्रा पर आइल मारीशस के राष्ट्रपति अनिरुद्ध जगनाथ आ उनका पत्नी श्रीमती सरोजिनी जगनाथ परसों हरियाणा के रोहतक में एगो निजी संस्था के कार्यक्रम में शामिल होखे दिल्ली से हरियाणा अइलें त हरियाणा पुलिस के पायलट गाड़ी उनुका मर्सीडिज टैक्सी के भीड़ भाड़ वाला इलाका\nनीतीश मंत्रीमण्डल के विभाग वितरण काल्हु देर रात नीतीश कुमार अपना मंत्रियन के विभागन के बँटवारा कर दिहलें. विभाग के जानकारी विस्तार से अलगे पोस्ट में दिहल जा चुकल बा. शहाबुद्दीन के बेटी मंत्री बनावल गइल बाबरी एक्शन कमिटी के प्रमुख रहल पूर्व सांसद आ राजनयिक सैयद शहाबुद्दीन के बेटी परवीन अमानुल्लाह के काल्हु मंत्री\nमंत्रियन के विभाग\nनीतीश सरकार के मंत्रियन के विभागन के बँटवारा शुक का रात में कइल गइल जवन कि अइसे बा 1. नीतीश कुमार – गृह, निगरानी, निर्वाचन, सामान्य प्रशासन, मंत्रिमंडल सचिवालय, आ अइसनका विभाग जवन केहू के नइखे दिहल 2. सुशील कुमार मोदी – वित्त, वाणिज्यकर, पर्यावरण अउर वन 3. विजय कुमार चौधरी – जल संसाधन 4.\nनीतीश के शपथ ग्रहण समारोह आजु उपरि बेरा पटना के गाँधी मैदान में राज्यपाल देवानंद कुंवर नीतीश कुमार के बिहार के 32वां मुख्यमंत्री का रूप में अउर भाजपा के सुशील कुमार मोदी के उपमुख्यमंत्री के रूप में पद आ गोपनीयता के शपथ दिअवलें. साथ ही साथ जदयू के 18 आ भाजपा के 10 विधायकन के\nबिहार चुनाव २०१० के विधानसभा क्षेत्रवार परिणाम\n१ वाल्मीकिनगर से जदयू के राजेश सिंह राजद के मुकेश कुमार कुशवाहा के १४६७१ वोट से हरा दिहलें. २ रामनगर से भाजपा के भागीरथी देवी कांग्रेस के नरेश राम के २९७८२ वोट से हरवली. ३ नरकटियागंज से भाजपा के सतीश चन्द्र दूबे कांग्रेस के आलोक प्रसाद वर्मा के २०२२८ वोट से हरवलें. ४ बगहा से\nसौतिन के खीस कठौती पर लालू भाई खीसी लाल भइल बाड़न. एक्जिट पोल में उनका गठबन्हन के हार का देखा दिहलसि मीडिया कि मीडिया के भला बुरा कहे लगलन. कहलें कि हम शिवसेना ना हईं कि मीडिया के एह बाति खातिर पिटाई कर दीं. पुछल गइल कि एक्जिट पोल में राउर हार देखा के का\nबिहार विधानसभा में राजग के स्पष्ट बहुमत मिली काल्हु प्रसारित एक्जिट पोल के नतीजा बतावत बा कि राजग के बहुमत मिले में कवनो संदेह नइखे. तीनो सर्वेक्षण में इहे राय बा, अन्तर बस सीट में बा. जे सबसे कम दे रहल बा ऊ १४५ सीट आ सबले बेसी दे रहल बा ऊ २०१ सीट. बाकिर\nकुर्सी का मोह में चुप बइठ के देश के लुटात देखत रहलें ईमानदारी खातिर जानल जाये वाला प्रधानमंत्री गठबन्हन राजनीति के शिकार हो गइलें आ चुपचाप बइठ के देश के लुटात देखत रहलें. अब प्रधानमंत्री कार्यालय के कहना बा कि उनका लगे कवनो शिकायते ना रहे जवना पर कुछ करतें. या खुदा, कत्ल करते हैं\nशिक्षा से चरित्र खतम होखला से संघ चिन्तित आरएसएस के सरसंघचालक मोहन भागवत काल्हु गोरखपुर में अपना प्रवास का दौरान एगो प्रभात शाखा पर चहुँपलन आ साधारण स्वंयसेवक का तरह मुख्य शिक्षक के आदेश के पालन कइलन. शाखा में २० मिनट का अपना बौद्धिक में भागवत एह बाति खातिर चिन्ता जतवले कि आजु शिक्षा से\nआजु बकरीद हऽ कुर्बानी आ प्रेम के पर्व बकरीद आजु पूरा देश दुनिया में धूमधाम से मनावल जा रहल बा. बिहार यूपी में एह मौका पर शान्ति व्यवस्था बनवले राखे खातिर आ नमाजियन के सुविधा खातिर खास इन्तजाम कइल गइल बा. हर जगह प्रशासन चउकस बा. सिवान आ दरभंगा में डेढ़ डेढ़ सौ से बेसी\nबिहार चुनाव के आखिरी चरण में सगरी पार्टी आपन पूरा ताकत लगवली सँ बिहार चुनाव के छठवां आ आखिरी चरण के मतदान खातिर सगरी पार्टी आपन पूरा ताकत झोंक दिहले बाड़ी सँ. कांग्रेस खातिर अबकी के चुनाव आपन हैसियत देखावे के मौका बा त लालू पासवान खातिर अस्तित्व के सवाल बा. जदयू भाजपा गठबन्हन अपना\nयूपी विधान परिषद के चुनाव परिणाम यूपी विधान परिषद के पाँच गो सीट पर भइल चुनाव के परिणाम मिल गइल बा. कानपुर स्नातक सीट से जगेन्द्र स्वरूप. गोरखपुर फैजाबाद स्नातक सीट से सपा के देवेन्द्र प्रताप सिंह, बरेली मुरादाबाद शिक्षक सीट से भाजपा के डा॰ नेपाल सिंह, कानपुर शिक्षक सीट से राजबहादुर चन्देल, आ इलाहाबाद


Chord Lirik Span Aria Labelलकी राजा का 2018 की सबसे भोजपुरी सुपरहिट गंदा गाना Hot Video Bhojpuri Super Hit Song By Digital Gaana 1 Month Ago 71 Seconds 1521759 Viewsलकी राजा का 2018 की सबसे भोजपुरी सुपरहिट गंदा गाना Hot Video Bhojpuri Super Hit Songspan Terbaru Mp3 [12.34 MB] | Jakartapos Music\nIndex of Chord Lirik Span Aria Labelलकी राजा का 2018 की सबसे भोजपुरी सुपरहिट गंदा गाना Hot Video Bhojpuri Super Hit Song By Digital Gaana 1 Month Ago 71 Seconds 1521759 Viewsलकी राजा का 2018 की सबसे भोजपुरी सुपरहिट गंदा गाना Hot Video Bhojpuri Super Hit Songspan Terbaru\nReviewed by Jacklyn on Wednesday December 12 2018 ★ 94 out of 99 based on 26 user ratings\nFree Chord Lirik Span Aria Labelलकी राजा का 2018 की सबसे भोजपुरी सुपरहिट गंदा गाना Hot Video Bhojpuri Super Hit Song By Digital Gaana 1 Month Ago 71 Seconds 1521759 Viewsलकी राजा का 2018 की सबसे भोजपुरी सुपरहिट गंदा गाना Hot Video Bhojpuri Super Hit Songspan Terbaru Download Mp3 ● Free Mp3 Chord Lirik Span Aria Labelलकी राजा का 2018 की सबसे भोजपुरी सुपरहिट गंदा गाना Hot Video Bhojpuri Super Hit Song By Digital Gaana 1 Month Ago 71 Seconds 1521759 Viewsलकी राजा का 2018 की सबसे भोजपुरी सुपरहिट गंदा गाना Hot Video Bhojpuri Super Hit Songspan Terbaru ● Mp3 Downloader Chord Lirik Span Aria Labelलकी राजा का 2018 की सबसे भोजपुरी सुपरहिट गंदा गाना Hot Video Bhojpuri Super Hit Song By Digital Gaana 1 Month Ago 71 Seconds 1521759 Viewsलकी राजा का 2018 की सबसे भोजपुरी सुपरहिट गंदा गाना Hot Video Bhojpuri Super Hit Songspan Terbaru Free Download ● Mp3 Download Chord Lirik Span Aria Labelलकी राजा का 2018 की सबसे भोजपुरी सुपरहिट गंदा गाना Hot Video Bhojpuri Super Hit Song By Digital Gaana 1 Month Ago 71 Seconds 1521759 Viewsलकी राजा का 2018 की सबसे भोजपुरी सुपरहिट गंदा गाना Hot Video Bhojpuri Super Hit Songspan Terbaru Mobile ● Download Free Chord Lirik Span Aria Labelलकी राजा का 2018 की सबसे भोजपुरी सुपरहिट गंदा गाना Hot Video Bhojpuri Super Hit Song By Digital Gaana 1 Month Ago 71 Seconds 1521759 Viewsलकी राजा का 2018 की सबसे भोजपुरी सुपरहिट गंदा गाना Hot Video Bhojpuri Super Hit Songspan Terbaru Music Online ● Mp3 Chord Lirik Span Aria Labelलकी राजा का 2018 की सबसे भोजपुरी सुपरहिट गंदा गाना Hot Video Bhojpuri Super Hit Song By Digital Gaana 1 Month Ago 71 Seconds 1521759 Viewsलकी राजा का 2018 की सबसे भोजपुरी सुपरहिट गंदा गाना Hot Video Bhojpuri Super Hit Songspan Terbaru Songs Free Download ● Mp3 Download Chord Lirik Span Aria Labelलकी राजा का 2018 की सबसे भोजपुरी सुपरहिट गंदा गाना Hot Video Bhojpuri Super Hit Song By Digital Gaana 1 Month Ago 71 Seconds 1521759 Viewsलकी राजा का 2018 की सबसे भोजपुरी सुपरहिट गंदा गाना Hot Video Bhojpuri Super Hit Songspan Terbaru Youtube.\nSanju Deva का सबसे हिट भोजपुरी गाना 2018 - Palang Roj Hilayenge Thik Hai - Bhojpuri Songs 2018\nSuperhit भोजपुरी लोकगीत D.J SONGS. ठोक देम तेल लगा के.Alok Singh Bhojpuri Songs\n2018 का सुपरहिट भोजपुरी गाना - Palamu Jila Ghar Ba - Sudama Ku(Ghuturan) - Bhojpuri Songs 2018\n2018 का सबसे सुपरहिट रोमांटिक गीत - Satyam Singh - Bhojpuri Hit Song\n• Antra Singh Priyanka NEW SUPERHIT SONG 2018 - सईयां के साथ में - Bhojpuri Hit Song\n#ChordLirikSpanAriaLabelलकीराजाका2018कीसबसेभोजपुरीसुपरहिटगंदागानाHotVideoBhojpuriSuperHitSongByDigitalGaana1MonthAgo71Seconds1521759Viewsलकीराजाका2018कीसबसेभोजपुरीसुपरहिटगंदागानाHotVideoBhojpuriSuperHitSongspanTerbaru #ChordLirikSpanAriaLabelलकीराजाका2018कीसबसेभोजपुरीसुपरहिटगंदागानाHotVideoBhojpuriSuperHitSongByDigitalGaana1MonthAgo71Seconds1521759Viewsलकीराजाका2018कीसबसेभोजपुरीसुपरहिटगंदागानाHotVideoBhojpuriSuperHitSongspanTerbaruMp3 #ChordLirikSpanAriaLabelलकीराजाका2018कीसबसेभोजपुरीसुपरहिटगंदागानाHotVideoBhojpuriSuperHitSongByDigitalGaana1MonthAgo71Seconds1521759Viewsलकीराजाका2018कीसबसेभोजपुरीसुपरहिटगंदागानाHotVideoBhojpuriSuperHitSongspanTerbaruRingtone #ChordLirikSpanAriaLabelलकीराजाका2018कीसबसेभोजपुरीसुपरहिटगंदागानाHotVideoBhojpuriSuperHitSongByDigitalGaana1MonthAgo71Seconds1521759Viewsलकीराजाका2018कीसबसेभोजपुरीसुपरहिटगंदागानाHotVideoBhojpuriSuperHitSongspanTerbaruVideo #ChordLirikSpanAriaLabelलकीराजाका2018कीसबसेभोजपुरीसुपरहिटगंदागानाHotVideoBhojpuriSuperHitSongByDigitalGaana1MonthAgo71Seconds1521759Viewsलकीराजाका2018कीसबसेभोजपुरीसुपरहिटगंदागानाHotVideoBhojpuriSuperHitSongspanTerbaruMp4 #ChordLirikSpanAriaLabelलकीराजाका2018कीसबसेभोजपुरीसुपरहिटगंदागानाHotVideoBhojpuriSuperHitSongByDigitalGaana1MonthAgo71Seconds1521759Viewsलकीराजाका2018कीसबसेभोजपुरीसुपरहिटगंदागानाHotVideoBhojpuriSuperHitSongspanTerbaruLyrics #ChordLirikSpanAriaLabelलकीराजाका2018कीसबसेभोजपुरीसुपरहिटगंदागानाHotVideoBhojpuriSuperHitSongByDigitalGaana1MonthAgo71Seconds1521759Viewsलकीराजाका2018कीसबसेभोजपुरीसुपरहिटगंदागानाHotVideoBhojpuriSuperHitSongspanTerbaruChord #Mp3 #FreeMp3 #FreeMp3Download


स्वतंत्र भारत के झांकी : भाग –3- Decoding Dream India\nFebruary 23, 2021 May 1, 2016 by Gaurav Singh\nअध्याय – 1 “देश निर्माण के चुनौती – ३”\nपिछला भाग में हमनी के देखनीजा कि कईसे अप्रत्यक्ष रूप से लार्ड माउंटबेटेन राजवाडनं के भारत में विलय करे खातिर कईसे भूमिका तईयार कईलन| जईसे राजा महाराजान के लागल कि ओह लोग के अब ब्रिटेन से कवनो मदद ना मिल पाई तब काफी सारा रियासत के राजा भारत में विलीनीकरण खातिर आपन हुकारी भर दिहले| लेकिन एह से भारत के एकता के बनाए वाला चुनौती अभी ख़त्म ना भईल रहे| काहे कि पाहिले त्रावनकोर फिर हैदराबाद आपन आजादी के तारीख के भी एलान कर चुकल रहे आ हैदराबाद के निजाम के तेवर अभी तक ले ना बदलल रहे|\nएकरा अलावा भोपाल अउरी जोधपुर के नवाब के बगावती रुख पाकिस्तान दने उनका के खिचे लागल रहे| जैसलमेर के मिलावे खातिर जिन्ना ओहिजा के राजा के संपर्क करे लागल रहन| पश्चिम में जूनागढ़ अउरी जोधपुर भी आपन तेवर दिखावे लागल रहे| खासकर जोधपुर त उ रियासत रहे जवना के सीमा प्रस्तावित पाकिस्तान से मिलत भी रहे, एह से ओहिजा के माहौल अउरी गरम रहे|\nहालाँकि लार्ड माउंटबेटेन के लेजिस्लेटिव काउंसिल वाला भाषण के वजह से काफी सारा राजान के विलीनीकरण प्रक्रिया आसान हो गईल रहे| ‘इंस्ट्रूमेंट ऑफ़ एक्सेसन’ प ओह लोग के साइन लेवल भी काफी आसान हो गईल रहे जेकर प्रतिनिधि संविधान सभा में हिस्सा लेवे शुरू कर देले रहन| लेकिन कुछ राज्य रहीसन जहाँ के राजा ‘इंस्ट्रूमेंट ऑफ़ एक्सेसन’ प साइन ना कईल चाहत रहन| ओहिजे से बातचीत के श्रृंखला शुरू भईल| सारा राजा लोगन के बातचीत करे खातिर सन्देश भेजाइल| एह में सबसे पाहिले त्रावनकोर(फिलहाल में दक्षिण केरल) के तरफ से ना आवे के जवाब मिलल|\nआजादी के अनाउंसमेंट भईला के तुरंत बाद3जून के दक्षिण भारत में स्तिथ त्रावनकोर से सी.पी. रामास्वामी अईयर आजादी के एलान कर देले रहन| ओकरा कुछ ही दिन बाद माउंटबेटेन 20 जून के रामास्वामी अईयर के दिल्ली आवे खातिर संदेश भेजले| ओह दिन पूरा बातचीत वी.पी.मेनन के साथे भईल| मेनन सबसे पहिले उनका के भारत में जुडला से होखे वाला सारा फायदा गिनवईले| मूल रूप से ‘इंस्ट्रूमेंट ऑफ़ एक्सेसन’ में मात्र तीन बात प सहमती लेवे के प्लान रहे डिफेंस, एक्सटर्नल अफेयर अउरी कम्युनिकेशन| एह तीनो विषय प उनकर सहमती लेवे के बारे में भी वी.पी. मेनन पुछले|\nलेकिन त्रावनकोर के नवाब रामास्वामी अईयर के समस्या इ तीनो ना बल्कि फाइनेंसियल रहे जवना के जिक्र ऑफ़ ‘इंस्ट्रूमेंट ऑफ़ एक्सेसन’ में ना रहे| उनकर चिंता संविधान सभा के ‘यूनियन कंसल्टेटिव कमिटी’ से रहे जवना के सम्बन्ध कस्टम अउरी आयात आ निर्यात के टैक्स से जुडल धन से रहे| उनकर कहनाम रहे कि अगर त्रावनकोर भारत में जुडी त आर्थिक रूप से बहुत नुक्सान पहुची काहे कि एह राज्य के इनकम के श्रोत भी इहे रहल बा| समुंद्री तट प होखला के चलते एही से सबसे ज्यादा आमदनी आवत रहल बा| मीटिंग के दौरान वी.पी. मेनन उनका के पूरा समझईले कि एह ‘इंस्ट्रूमेंट ऑफ़ एक्सेसन’ से ओकर कवनो संबंध नईखे|\nउनका से वी. पी. मेनन आग्रह कईले कि सोच समझ से फैसला लेस कवनो फैसला जल्दबाजी में ना लेस| उनका के 15 अगस्त के बाद होखे वाला संभावित डर के बारे में भी सूचित कईले कि डायरेक्ट एक्शन भी हो सकत बा| एह बात के भी आश्वासन दिवईले कि जवन भी गीला-सिकवा कांग्रेस से होखे ओकरा से चिंता करे के कवनो जरूरत नईखे काहे कि पूरा समिति एह बात के निर्णय ली कि जवन भी होखी उ राज्य के हित में होखे, ना सिर्फ त्रावनकोर बल्कि पूरा भारत के रियासत खातिर इ बात बा| मीटिंग के अंत में कवनो ख़ास निष्कर्ष ना निकलल| रामास्वामी अईयर एह प विचार करे के जवाब देके चल गईले|\nओकरा ठीक अगिला दिन बातचीत लार्ड माउंटबेटेन के साथे भईल| हालाँकि माउंटबेटेंन काफी समझईले अउरी उनका से भारत में जुड़े खातिर सलाह देले| माउंटबेटेन उनका से कहले कि त्रावनकोर भारत एकीकरण में एगो बहुत बड भूमिका निभा सकत बा| पूरा देश एह कदम खातिर सराही अउरी ह्रदय से स्वागत भी करी| पहिले त खैर उ मना कर देले| बाद में इ कहले कि हम भारत में शामिल ना होखम लेकिन एह तीनो बात प हम समर्थन करत बानी| वी.पी. मेनन साफ़ साफ़ एह बात के कह देले कि एह बात प समर्थन तबे हो सकत बा जब कवनो राज्य एह प साइन करके भारत में विलय कर लेवे| वी.पी. मेनन भी आपन बात प अडल रहलन|\nबाद में लार्ड माउंटबेटेंन जोरे भईल मीटिंग से सी.पी. रामास्वामी अईयर के एह बात के एहसास हो गईल कि ‘इंस्ट्रूमेंट ऑफ़ एक्सेसन’ प साइन कईल अपरिहार्य हो गईल बा| हालाँकि त्रावनकोर के महराजा रामास्वामी अईयर के, त्रावनकोर के पूर्व महराजा के पुण्यतिथि मानावे खातिर जल्दी लौटे के रहे एह से ‘इंस्ट्रूमेंट ऑफ़ एक्सेसन’ अउरी स्टैंडस्टील अग्रीमेंट के पेपर लेके वापस लौट अईले| लेकिन अईला के कुछ ही दिन बाद त्रावनकोर के महराजा ‘इंस्ट्रूमेंट ऑफ़ एक्सेसन’ अउरी स्टैंडस्टील अग्रीमेंट प साइन करके माउंटबेटेन के टेलीग्राफ कर देले| ओकरा बाद सरदार पटेल त्रावनकोर कांग्रेस से अपील कईले कि डायरेक्ट एक्शन वाला प्लान ससपेंड कर देवल जाव|\nओकरा बाद वी.पी. मेनन, सरदार पटेल अउरी लार्ड माउंटबेटेंन के तिकड़ी त्रावनकोर मिशन में सफल होईला के बाद राजस्थान के जोधपुर अउरी जैसलमेर के राजनीती के तरफ रुख कईलेजा| इ राजनीती बहुत दिलचस्प एह कारण से भी रहे काहे कि इ सब इलाका पाकिस्तान के बॉर्डर के काफी करीब रहे| इहाँ तक कि जैसलमेर के कुछ हिस्सा पाकिस्तान के साथे सीमा भी साझा करत रहे| एह मिशन के खास बात इ रहे कि एह में एगो अउरी करैक्टर के आगमन हो गईल रहे जेकर नाम मोहम्मद अली जिन्ना रहे|\nमोहम्मद अली जिन्ना ओह राज्यन के पाकिस्तान में मिलावे खातिर अथक प्रयास कईले रहन| वी.पी. मेनन आपन किताब ‘द स्टोरी ऑफ़ द इंटीग्रेशन ऑफ़ द इंडियन स्टेट’ में लिखले बाड़े कि जिन्ना, जोधपुर के राजा हनवत सिंह के सदा पन्ना आ आपन फाउंटेन पेन तक थमा दिहले कि ल जवन मर्जी शर्त रखेकेबा रखs लेकिन पाकिस्तान में विलय करs| अइसना स्तिथि के जवाब में वी.पी. मेनन, सरदार पटेल अउरी लार्ड माउंटबेटेंन के तिकड़ी कईसे एह मिशन में सफलता पावल एह श्रृंखला के अगिला कड़ी में…..


Ashutosh Ranjan's Page - JaiBhojpuri.com\nMaleBiharIndia Like 1 member likes this\nBlog Posts (139)Discussions (1314)EventsGroups (9)Photos (36)Photo AlbumsVideos Ashutosh Ranjan's Likes Ashutosh Ranjan's Friends\nView All Ashutosh Ranjan's Groups\nफगुआ के धमाल\nपर्यटन क्षेत्र . . . चले…\nAshutosh Ranjan's Discussions\nराष्ट्रपति चुनाव: 2012\nStarted this discussion. Last reply by Mrs.Meera Trivedi Jul 9, 2012.4Replies\nसब केहू के प्रणाम,आखिर इ का हो रहल बा राष्ट्रपति के चुनाव के नाव पर? एह गरिमामयी पोस्ट के आ तथाकथित गैर राजनितिक पद पर अईसन राजनीति? बुझाता जे इ महामिम के चुनाव नईखे होत, बल्कि राजनितिक क्षत्रप लोग…Continue का वर्तमान में सान्चाहू देश नेत्रीत्वा विहीन हो गईल बा?\nStarted this discussion. Last reply by Ashutosh Ranjan Jun 16, 2012.6Replies\nसब केहू के प्रणाम,आजुवे कंही पढ़ात रहनी हाँ की विप्रो के अजीम प्रेमजी कहत रहलन हाँ की वर्तमान में देश बिना नेता के ही चल रहल बा. साँचो नेता आ नेतृत्वा के एतना घनघोर संकट शायद एकरा पहिले कबो ना महसूस…Continue का मनरेगा आ आर्थीक प्रगती के लाभ सभकरा मिळत बा ?\nStarted this discussion. Last reply by abhishek kumar mishra Jul 2, 2011. 35 Replies\nसब केहू के प्रणाम ,आधा अधूरा जानकारी खतरनाक होला ..आ हमार जानकारी एह विषय पर आधा अधूरा ही बा . का मनरेगा आ आर्थीक प्रगती के लाभ सभकरा मिळत बा ? यदी रौवा लोग के …Continue आई लव यु से डेटिंग तक के सफ़र\nStarted this discussion. Last reply by Ajay Sharma Mar 2, 2011. 10 Replies\nसब केहू के प्रणाम, हमनी के बचपन में आई लव यु कहल भी पाप मानल जात रहे. फिलिम विलिम में एह शब्द के प्रयोग होखे. ओकरा पहीले के फिलिमवन में त आँख आँख में ही प्यार हो जात रहे. थोड़ा समय बदलल पीढी आगे बढ़ल…Continue View All\nAshutosh Ranjan's Page\nAkhilesh Kumar Singh liked Ashutosh Ranjan's blog post जोगीरा सा रा रा राMay 1भास्कर रंजन "सूर्य" liked Ashutosh Ranjan's blog post जोगीरा सा रा रा राApr 11Brij Kishor Tiwari liked Ashutosh Ranjan's blog post जोगीरा सा रा रा राApr 5नबीन भोजपुरिया ( NB ) commented on Ashutosh Ranjan's blog post जोगीरा सा रा रा रा"बाह बाह का कहनी बहुते नीमन बहुत खूब , जबरजस्त , बेजोड़ प्रणाम आ जय भोजपुरी "Apr 4नबीन भोजपुरिया ( NB ) liked Ashutosh Ranjan's blog post जोगीरा सा रा रा राApr 4sanjay kumar singh liked Ashutosh Ranjan's blog post जोगीरा सा रा रा राApr 4Ashutosh Ranjan's blog post was featuredजोगीरा सा रा रा रासब केहू के प्रणाम,होली निकचावात बा। सब केहू के होली के बधाई आ शुभकामना।जोगीरा सा रा रा रागंगा जमुना कोसी गंडक, चले चाल मस्तानी,नेता जी के ठाठ बाठ बा गाँव में भरल बा पानी।वाह जोगी जी वाह वाह, जोगीरा सा रा रा रा।दिल्ली देखs पटना देखs सहर देखs कलकात्तासहर सहर अंजोर भईल बा गाँव भईल नापाता।वाह जोगी जी वाह वाह, जोगीरा सा रा रा रा।काहे खातीर करूणा रूसा, काहे खातीर ममताकाहे खातीर मुलायम रुसा , काहे बोले समता ।सत्ता के सब खेल है भईया , सत्ता ही हवे निशानी,एही खातीर मुलायम रूसे, नितीश बोले मीठी बानी।वाह…See MoreApr41\nशशि कुमार सिंह (SHASHI) liked Ashutosh Ranjan's blog post जोगीरा सा रा रा राMar 24Ashutosh Ranjan postedablog postजोगीरा सा रा रा रासब केहू के प्रणाम,होली निकचावात बा। सब केहू के होली के बधाई आ शुभकामना।जोगीरा सा रा रा रागंगा जमुना कोसी गंडक, चले चाल मस्तानी,नेता जी के ठाठ बाठ बा गाँव में भरल बा पानी।वाह जोगी जी वाह वाह, जोगीरा सा रा रा रा।दिल्ली देखs पटना देखs सहर देखs कलकात्तासहर सहर अंजोर भईल बा गाँव भईल नापाता।वाह जोगी जी वाह वाह, जोगीरा सा रा रा रा।काहे खातीर करूणा रूसा, काहे खातीर ममताकाहे खातीर मुलायम रुसा , काहे बोले समता ।सत्ता के सब खेल है भईया , सत्ता ही हवे निशानी,एही खातीर मुलायम रूसे, नितीश बोले मीठी बानी।वाह…See MoreMar 23 1\nAshutosh Ranjan liked नबीन भोजपुरिया ( NB )'s discussion भ्रष्टाचार : आखिर ई हs का ?Nov 26, 2012Ashutosh Ranjan liked Team Admin's discussion भोजपुरिया स्वाभिमान सम्मेलन-3Nov 26, 2012Ashutosh Ranjan liked Vratraj Dubey 'Vikal''s blog post करुनाकर रमायन : अयोध्या काण्ड (४ था किस्त)Nov 26, 2012Ashutosh Ranjan liked Rajnandan singh's blog post भारतीय संविधान आ 'राष्ट्रपिता' के उपाधिNov 26, 2012Ashutosh Ranjan liked Shyam Narain Verma's blog post बंबई से आ जा बलमुआ , अब की बार दिवाली में ।Nov 26, 2012Ashutosh Ranjan liked SRI KRISHNA JEE PANDEY's blog post दिवालीNov 26, 2012Ashutosh Ranjan liked Shyam Narain Verma's blog post चारों ओर खुशी भईल बा , दिपावली के त्योहार बा ।Nov 26, 2012 More... RSS\nAshutosh Ranjan's Photos\nAshutosh Ranjan's Blog\nPosted on March 23, 2013 at 12:44pm 1 Comment\nसब केहू के प्रणाम,\nहोली निकचावात बा। सब केहू के होली के बधाई आ शुभकामना।\nगंगा जमुना कोसी गंडक, चले चाल मस्तानी,\nनेता जी के ठाठ बाठ बा गाँव में भरल बा पानी।\nवाह जोगी जी वाह वाह, जोगीरा सा रा रा रा।\nदिल्ली देखs पटना देखs सहर देखs कलकात्ता\nसहर सहर अंजोर भईल बा गाँव भईल नापाता।\nकाहे खातीर करूणा रूसा, काहे खातीर ममता\nकाहे खातीर मुलायम रुसा , काहे बोले समता… Continue बाजार\nPosted on September 29, 2012 at 8:39pm 1 Comment\nसब केहू के प्रणाम, बाजार उहो रहे बाजार इहो ह, बाबा ला बाजार माने, साप्ताहिक अवकास, बिना मडगार्ड के साईकिल पर ढोए के अनाज, नून, तरकारी आ मीठा के धेली, पा भर तेल आ पान एक खिल्ली, बाबूजी ला बाजार माने रोज रोज के चिक चिक,… Continue भोजपुरी\nPosted on September 28, 2012 at 12:00pm9Comments\nभोजपुरी माने भाषा, रहे सहे के ढंग आ चासा भोजपुरी माने बोली, ईद, दसहरा, छठ आ होली भोजपुरी माने बेवहार, प्यार, करुना, बलिदान के हार… Continue इयाद\nPosted on September 26, 2012 at 9:30pm4Comments\nसब केहू के प्रणाम, गोली, गुल्ली,चिक्का,हमजोली, आईस बाईस, कबड्डी आ रंगोली, ओका बोका,चोर सिपाही, ठिठोली, लेमचुस, फोचका, फोंफी, घुघुनी,… Continue AddaBlog Post\nAt 11:27am on October 23, 2012, shailesh kumar chubey said… dhanybad bhaiya At 8:41pm on July 22, 2012, Brij Kishor Tiwari said… जनम दिन के बहुत बहुत बधाई ............... At 10:31am on July 22, 2012, Team Admin said… भोजपुरी परिवार के तरफ से आशुतोष जी के जनम दिन के बहुत बहुत बधाई ... At 1:21pm on February 11, 2012, Admin said… श्रीमती उमा विश्वास के इलाज में सहयोग करे वाला अभियान में भाग लेवे खातिर धन्यवाद। सहयोग राशि उमा जी के दिहल जा चुकल बाटे। फोटो अउर पावती/रसीद देखे खातिर एहिजा क्लिक करीं - http://www.jaibhojpuri.com/profiles/blogs/please-help-uma-biswas?id=3634233%3ABlogPost%3A385666&page=3 At 10:22pm on January 17, 2012, dhiraj kumar yadav said… At 5:54pm on January 7, 2012, dhiraj kumar yadav said… Jai Bhojpuri At 7:55pm on January 3, 2012, dhiraj kumar yadav said… Happy New Year At 5:34pm on October 14, 2011, Dhiraj Mishra said… Bahut Bahut Dhanyawad,,,,,,\nAt 5:04pm on September 27, 2011, अभिनन्दन गुप्ता said… At 8:06pm on September 13, 2011, Chandra Prakash Dubey said… आशुतोष जी,\nआज राउर फोटो के संकलन देखल रहनी ह,ओहमे एगो " मेरे आदर्श " शीर्षक से फोटो बा, लेकिन इ बात के कवनो संकेत नईखे की उहाँ के के हईं.\nबहुत दिन से आपके कुछ लिखल पढ़े के नईखे मिळत , का बात बा?\nफिलहाल हमरो एहे हाल बा. No comments yet!


नरकटियागंज – टटका खबर\nसोमार का रात आइल तूफान से बेतिया आ गोपालगंज में बहुते नुकसान\nसोमार का रात हर घंटे 70 किलोमीटर के दूरी पार करत आइल तूफान से बिहार के चार गो जिला झकझोरा गइल. चंपारण आ गोपालगंज में बहुते संपति के नुसान भइला के खबर बा. एह आंधी का साथही आइल बरखा आ बनरी गिरला से आम आ लीची के फसल के बहुते नुकसाल भइल बा. नरकटियागंज, रक्सौल,


अमरमणि त्रिपाठी – टटका खबर\nबलिया न्यूज : 11 जुलाई 2015\nबलिया जिला में नदियन के बढ़त पानी से किनार के लोग दहशत में आए लागल बा. गंगा में हर घंटा दू सेन्टीमीटर पानी चढल जात बा. हालांकि घाघरा के पानी दू दिन से थिराइल बा त ओहिजा के लोग राहत के साँस लेत बा. बिल्थरारोड इलाका में चैनपुर गांव का नियरा घाघरा के कटान तेज\nअमरमणि के याचिका नकार दिहले राज्यपाल\nमधु शु्क्ला हत्याकांड में उमिर कैद के सजा भोगत अमरमणि त्रिपाठी आ उनकर पत्नी के क्षमा याचिका राज्यपाल नामंजूर कर दिहलें. एह लोग के सजा उत्तराखंड के न्यायालय सुनवले बा से एह लोग के ओहिजे आपन क्षमायाचिका दायर करे के कहल गइल बा.


रासबिहारी गिरी – Anjoria\n– रासबिहारी गिरी नमस्कार ! एगो कहानी हमरा मन में बहुत दिन से घुमत रहुए. कहानी वोह समय के ह जब हम बहुत छोट रहनी, आ हम आपन बाबूजी आउर माई से सुनत रहनी. जब हम फिलिम में काम करे लगनी त ई कहानी हमके परेशान करे लागल. हमरा गावपूरा पढ़ीं…


Dr Rajesh Tiwari's Page - JaiBhojpuri.com\nDr Rajesh Tiwari\nMaleKanpurIndia Like0members like this\nBlog PostsDiscussionsEventsGroupsPhotosPhoto AlbumsVideos Dr Rajesh Tiwari's Likes Dr Rajesh Tiwari's Friends\nView All Dr Rajesh Tiwari's Page\nशशि कुमार सिंह (SHASHI) leftacomment for Dr Rajesh Tiwari"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\n"Sep 10, 2012Rajeev Mishra "राजीव भोजपुरिया" leftacomment for Dr Rajesh Tiwari"भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Sep 10, 2011शशि कुमार सिंह (SHASHI) leftacomment for Dr Rajesh Tiwari"प्रणाम आ जय भोजपुरी\nजय भोजपुरी"Sep 10, 2011Ashutosh Ranjan leftacomment for Dr Rajesh Tiwari"राजेश जी जनम दिन के बहुत बहुत बधाई"Sep 10, 2010s. chauhan leftacomment for Dr Rajesh Tiwari"राजेश जी जनम दिन क बहुत बहुत बधाई\nजय भोजपुरी"Sep 10, 2010Admin leftacomment for Dr Rajesh Tiwari"राजेश जी, जयभोजपुरी डॉट कॉम पर राउर स्वागत बा..."Jul 23, 2009Dr Rajesh Tiwari is nowamember of JaiBhojpuri.comJul 23, 2009 Welcome Them! RSS\nAt 9:17am on September 10, 2012, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 11:56am on September 10, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 7:10am on September 10, 2011, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 2:11pm on September 10, 2010, Ashutosh Ranjan said… राजेश जी जनम दिन के बहुत बहुत बधाई At 12:23pm on September 10, 2010, s. chauhan said… राजेश जी जनम दिन क बहुत बहुत बधाई\nजय भोजपुरी At 1:30pm on July 23, 2009, Admin said… राजेश जी, जयभोजपुरी डॉट कॉम पर राउर स्वागत बा... No comments yet!


सीमा सिंह के फेरू मिलल अवार्ड – Anjoria\nभोजपुरी सिनेमा के डांसिंग क्वीन सीमा सिंह एगो रिकार्ड बनवले बाड़ी. ऊ पहिलका आयटम डांसर हई जिनका पिछला चार साल से लगातार बेहतरीन डांस परफारमेंस खातिर अवार्ड दिहल जात बा. साल 2008 आ 2009 में लगातार दू साल भोजपुरिया अवार्ड में ‘सर्वश्रेष्ठ आयटम डांसर’ क अवार्ड, साल 2010 में पहिलका भोजपुरी सिटी सिने अवार्ड में ‘डांसिंग क्वीन’ के खिताब, आ फेर साल 2011 में सीमा सिंह महुआ चैनल के शो ‘नाच नचईया धूम मचईया’ में विजेता घोषित कइल गइल. एकरा अलावहू डांसिंग क्वीन सीमा सिंह अनेके अवार्ड हासिल कइले बाड़ी.\nएही कड़ी में एगो अउर अवार्ड उनका नामे जोड़ा गइल आ ऊ हवे ‘भोजपुरिया हेलन’ अवार्ड. सीमा सिंह के हाल ही मे दिल्ली में आयोजित 6वां विश्व भोजपुरी सम्मेलन में एह सम्मान से नवाजल गइल. एह मौका पर भोजपुरी सिनेमा जगत क तमाम बड़हन हस्ती जइसे कि कुनाल सिंह, रिंकू घोष, रानी चटर्जी, निर्देशक असलम शेख, निर्माता निर्देशक राजकुमार पांडे वगैरह मौजूद रहलें.\nआ अब हाल में फेरू सीमा सिंह के ‘प्रेस मीडिया अवार्ड 2012’ में सर्वश्रेष्ठ आयटम डांसर के अवार्ड से सम्मानित कइल गइल.


Relationships in life are just for the sake of name nobody means anything to others Bhojpuri Bhojpuri Spl: कहे के त सभे केहू आपन... लेकिन सुसाइड के सूचना भी टीवी से मिलेला!\nBhojpuri Spl: कहे के त सभे केहू आपन... लेकिन सुसाइड के सूचना भी टीवी से मिलेला!\nएतना बड़ा कम्युनिकेशन गैप त हिंदुस्तान-पाकिस्तान भा हिंदुस्तान-चीन के बीच भी नइखे. आदमी अपना आपे में सिमट-सिकुड़ गइल बा. डिजिटल युग में त अउरो. तब गाँव से उम्मीद रहे. ओहू में अपना घर-परिवार आ गोतिया-देयाद से, कुछ बेसिए.\nLast Updated: March 10, 2021, 3:43 PM IST\nफिल्म गंगा किनारे मोरा गाँव में एगो गाना बा, ‘’ कहे के त सभे केहू आपन, आपन कहाए वाला के बा’’ ... ई गाना हमरा बहुत पसंद बा. ज्ञानपीठ से सम्मानित कवि केदार नाथ सिंह जी से जब हम भोजपुरी सिनेमा के लेके बतियाईं, उहाँ के भी एह गाना के जिक्र करीं. दरअसल लक्ष्मण शाहाबादी जी के लिखल एह गानवा के बोले अइसन बा कि सबका जिनगी में एकरा से पाला पड़े के बा - कहे के त सभे केहू आपन, आपन कहाए वाला के बा.\nहमार एगो शेर बा – अइसे त फेसबुक पर बाड़न हजार साथी / संकट में जब खोजाइल, केहू नज़र ना आइल\nशहर त बदनाम बड़ले बा. पड़ोसी के सुसाइड के सूचना टीवी पर खबर देखला पर पता चलेला. एतना बड़ा कम्युनिकेशन गैप त हिंदुस्तान-पाकिस्तान भा हिंदुस्तान-चीन के बीच भी नइखे. आदमी अपना आपे में सिमट-सिकुड़ गइल बा. डिजिटल युग में त अउरो. तब गाँव से उम्मीद रहे. ओहू में अपना घर-परिवार आ गोतिया-देयाद से, कुछ बेसिए. लेकिन उहवों झूर के झगरा में सब संवेदना, सब रिश्ता हेराइल जाता, नेह बलुरेती में समाइल जाता.\nहमरा किताब ‘’ चलनी में पानी ’’ में एगो गीत बा-\nबाँझ हो गइल बा, संवेदना के गाँव\nनेह हो गइल बा, बबूरवा के छाँव\nप्यार-प्रीत के जमीन रेह हो गइल बा\nआत्मा मरल मशीन देह हो गइल बा\nलेत केहू नइखे इंसानियत के नाँव !\nकरे जे अगोरिया से चोर हो गइल बा\nदेश प लुटेरवन के जोर हो गइल बा\nकोरा में के लइका के जाई केने पाँव?\nजाति-पाति, धरम के उठेला लहरिया\nरोटी बिना लइका के अँइठे अंतड़िया\nकउवन के सभवा में होला काँव-काँव !\nटुकी-टुकी गउवाँ आ टुकी-टुकी घरवा\nघरवो में घरवा आ ओहू में दररवा\n'भावुक' जिनिगिया ई लागी कवने ठाँव? '\nत सचमुच ई सवाल बन गइल बा कि ई जिनिगिया कवने ठाँव लागी? कोरोना काल में सवाल अउरी कठिन हो गइल बा.\nचनेसर चाचा कोरोना महामारी के गरियावत बाड़े. कोरोना के चलते पहिले घर-परिवार में रगड़ा भइल. फेर झगड़ा. कोरोना के जब असर गहराइल त बेटा-भतीजा बहरा से घरे-दुआरे अइले. पहिले घर में कलह शुरू भइल, बाद में ई कलह झगड़ा के रूप लेत खेत-बधार तक पहुंच गइल. नोकरी छूटल त सभे के गाँव-घर के ईयाद पड़ल. आभाव आ तनाव में खेत के बखरा के लेके गड़ल मुर्दा उखड़े लागल. तू केतना कमइलs, का कइलs...हमनी के कुछुओ पता बा से शुरू होके गउंवा के आमवा आ लीचिया केतना में बिका जाला तक बात पहुंचल. शहर आ गाँव के आमदनी के हर-हिसाब के बाद केकर खेत के धइले बा, एकरा प बकझक भइल, फेर झगड़ा शुरू हो गइल. चनेसर आ मधेसर दूनों भाई में कबो अइसन स्थिति ना आइल की जमीन प कड़ी गिरो. बाकिर इहो दिन आइये गइल. कवन डरेर प के गाछ केकरा हिस्सा में आइल आ कवन झूर के बाद केकरा हिस्सा के खेत बा. ई फरियाये लागल. एकरा साथ हीं नेह नाता खातिर दिल में जवन नेह के लासा रहे, ओकरा जगह खीस-पीत के एसिड भरे लागल.\nदरअसल, कोरोना के प्रभाव से कराहत शहरी नोकरी पेशा वाला लोग के अब अपना अस्तित्व के रक्षक गाँवे लउकता. पुरनिया लोग कहतो रहे- कतनो उड़बs आकाश, फेर करबs धरती के आस. जब बहरा रोजगार गइल त खेत-बधार लउके लागल. केहू खेत बेचे के जोगाड़ में बा त केहू खेती में नवोन्मेष करे के फिराक में बा. पढ़ल-लिखल तबका गांव वैकल्पिक रोजगार के साधन तइयार करे में लगाल बा. हालांकि ई एगो बढ़िया परिपाटी शुरू भइल बा. शायद एकरा से गांव के भुलाइल गौरव वापस आ जाव.\nबाकिर सबसे बड़ समस्या ई बा कि कइगो राज्यन में हदबंदी भा चकबंदी कई दशक से भइले नइखे. जवना के नतीजा ई भइल बा कि परिवार बढ़त गइल आ एकरा अनुपात में जमीन के दायरा सिकुड़त गइल. चकबंदी ना भइला के वजह से धूर आ कट्ठा में जमीन छितरा गइली स. हालात ई हो गइल बा कि अतना छोट-छोट जमीन के टुकड़ा भइल बा कि ओह में ट्रैक्टर से जोताई संभव नइखे आ हर-बैल के प्रचलन त खतमें हो चलल बा. एकरा बादो धूरे-धूर जमीन खातिर लोग एक दोसरा के जान के दुश्मन बनल बाड़े. जवन पर-पटीदार के संगे आपसी भाईचारा होखे के चाही तवन मार-झगड़ा आ केस-मुकदमा के चक्कर में अइसन स्थिति हो गइल बा कि भाई-चाचा से प्रणामा-पाति तक भइल मोहाल हो गइल बा.\nलॉकडाउन में दिहाड़ी मजदूरी करे वाला लोग शहर से पलायन क के त गांवे आ गइले. बाकिर एहिजा ना ओह लायक खेत बा कि आजीविका के प्रबंध हो सके, ना एहिजा मजदूरी के ओतना काम बा कि शहर लौटे के सोच के ताखा प रखल जा सके. बाकिर झूर के झगड़ा के बहाने दिल में भरल भड़ास निकल रहल बा आ ई भड़ास जहरे बोवता, त स्वाभाविक बा कि एकरा से जवन फसल होई तवनो जहरीले होई. आ ई जहर खाली अँगना आ दुअरा तक ना प्रभाव डाली बलुक पीढ़ियन के प्रभावित करीं. हमार एगो शेर बा – रोप गइलें बीज बाबा बैर के / सात पुश्तन तक लड़े के हो गइल\nका कहीं... बीतल कुछ महीना पहिले एगो प्रतिष्ठित मीडिया घराना के ओर से एगो सर्वे कइल गइल कि कोरोना काल में बहरवासु लोग के लौटला के बाद ग्रामीण भारत में दीवानी मामला में 13 प्रतिशत त फौजदारी मामला में7प्रतिशत के बढ़ोत्तरी भइल बा. ई सर्वे बतावता कि अभाव में स्वभाव कइसे बिगड़ेला.\nबहुते लोग खाड़ी देशन में जाके नोकरी करत रहले हा, अब उनकर चाहत बा कि गांवहीं कवनो दर-दोकान क के आजीविका के साधन तइयार करस. बाकिर जवना जमीन पर दोकान बनावे के सोचले ओहीमें बवाल खड़ा हो गइल. ना दोकान बनल, ना फेर विदेश नोकरी प गइले. अब असमंजस के स्थिति बा कि ऊ करस त का करस.\nदू भाई के झगड़ा में मजो लेवे वाला लोग बा...कुछ लोग त पटीदार प धौंस जमावे खातिर नेता-परेता, वार्ड काउंसिलर, सरपंच, मुखिया, बीडीसी भा अउर दोसर प्रभावशाली आ दबंग लोग के आमंत्रित क के दुआर प मुर्गा-भात के पार्टी देता. एकरा जरिये ई देखावे के कोशिश करsता कि हमरा से अझुरइल त तोहरा प हम भारी पड़ब. बाकिर बात एतने ले नइखे रह जात, दूसरको पक्ष एकर जवाब ओहीं अंदाज में देता. कुल मिला के आज के दृश्य ई बा कि गांव में भा बधार में कहीं ना कहीं अमीन कड़ी गिरावत लउकिये जइहें. भले गेहूं लसराव, चाहे सरसो. लोग के एकर फिकिर नइखे. बस फिकिर बा त एही के कि चार इंच जमीन केने हमार केकरा में घुसल बा.\nई झूर के झगड़ा गांव के माहौल त खराब कइलहीं बा. आपसी रिश्ता-नाता के तार-तार क रहल बा. आंखि के लाज-शरम खतम हो गइल बा. एकरा वजह से गाँव जवन अपना सौहार्द्र आ भाईचारा खातिर जानल जात रहे, ऊ अब कटाह आ डेरावन अड्डा बनल जाता ... कवि कैलाश गौतम जी त पहिलहीं लिख देले रहलें, - ‘’ गाँव गया था, गाँव से भागा’’\nबाकिर एह कोरोना काल में जेकरा बाहर में कवनो व्यवस्था नइखे उ भाग के कहाँ जाई. ओकरा शहर आ गाँव में कवनो फरक नइखे बुझात. हमार एगो शेर बा – ‘’ लोर पोंछत बा केहू कहाँ / गाँव अपनो शहर हो गइल ‘’\nचाहे रउरा दिल्ली-बम्बे में रहीं भा लंदन-न्यूयार्क में, गाँव, घर-परिवार त दिलोदिमाग में ताउम्र नाचते रहेला जइसे हमरा दिमाग में नाचेला गाँव में होखे वाला घर-परिवार के बीच बँटवारा के दृश्य. माई-बाप के बिखरल खोंता के दृश्य. 24 साल पहिले आइसने एगो दृश्य देखनी आ ई गीत फूटल -\n( मनोज भावुक के गीत बिखरल खोंता )\nटुकी टुकी बाबूजी के बाग हो गइल\nपतझड़ आइल अइसन दुलम साग हो गइल\nचूल्हा-चूल्हा कइगो चूल्हा\nधनकत सपनन के सब दूल्हा\nभइल सपनवा लंगड़ा-लूल्हा\nमनवा जब सभकर गरमाइल\nउठल लहोक सभे अगिआइल\nबाबूजी के घरवा आगे आग हो गइल\nबिखरल खोंता माई के नू\nभाई भोंके भाई के नू\nजिउवा भइल कसाई के नू\nमनवा जब सभकर बउराइल\nबिषधर मने सभे बिखिआइल\nबाबूजी के घरवा नागे नाग हो गइल\nबाबूजी के हालत बाटे\nदिनवो काटे, रतियो काटे\nसभे अपना मन के बाटे\nमनवा जब सभकर अरुआइल\nकाँव-काँव के बोल सुनाइल\nबाबूजी के घरवा कागे काग हो गइल\n( लेखक मनोज भावुक सुप्रसिद्ध कवि व भोजपुरी भाषा के ग्लोबल प्रोमोटर हैं. )


Best Bhojpuri Shayari Hindi Me - भोजपुरी शायरी 2022\nBest Bhojpuri Shayari Hindi Me भोजपुरी शायरी 2022\nBhojpuri Shayari Hindi Me – भोजपुरी शायरी 2022 : Shayari is suchamedium through which we can express our heart very easily. And the biggest thing is that ShayariXpert.in Bhojpuri Shayari भोजपुरी शायरी has madeadifferent identity in the world for Shayari in Bhojpuri. And we really hope you like this Bhojpuri Shayari भोजपुरी शायरी collection too.\nNowadays social media is is good platform to share our feelings front of any one to any spacial moment.\nShayari Bhojpuri – भोजपुरी शायरी\nBhojpuri Shayari भोजपुरी शायरी isabest way to express your feeling to other. And now at ShayariXpert you can readalarge collection of like भोजपुरी शायरी Bhojpuri Shayari, Friendship, Romantic, Life Shayri In Bhojpuri भोजपुरी शायरी and many more.\nकुछ फासला खाली आंख से होला\nबाकी दिल क फासला खाली बात से होला\nकेहू लाख भूले के कोशिश करे\nबाकी कुछ रिश्ता खतम खाली साँस से होला\nबहुते परेशान बानी तहार नोकरी से ऐ ज़िनगी\nठीक त ईहे होई कि तू हमारो हिसाब कद\nमत फेंक पत्थर पानी में ऊ हो केहूँ पीयेला\nमत रह उदास जिन्दगी में तोहरा के देख के केहू जीयेला\nअईसन परिंदन के कईद कईल हमार फितरत नईखे\nकेहू आउर के संग उड़े क शउख रखे\nजिनगी य़ेही तरे जी लेही ला\nओइ हाथ से फिर जहरो पीये पड़ेला\nहम आउर हमार चाँद\nअक्सर अधियारी रतिया में\nएक-दुसरा के बात में डूबके\nजागल करी ल जा रात भर\nShayari in Bhojpuri – भोजपुरी शायरी\nकुछुओ कहाँ बा आपन अब सब झूठीये के भरम बा\nहमके कब चाह रहे कि हमके\nऊ चाँद मिले य़ा असमान मिले\nखाली एगो तमन्ना रहे की\nहमार ऊ सपना के जहाँ मिले\nभोजपुरी शायरी 2022\nbhojpuri shayari, भोजपुरी शायरी, shayari bhojpuri, bhojpuri love shayari, bhojpuri shayari pawan singh, bhojpuri shayari video, भोजपुरी गम शायरी , भोजपुरी बेवफाई शायरी, bhojpuri shayari status, bhojpuri shayari photo, bhojpuri sad shayari, bhojpuri mein shayari, bhojpuri shayari in hindi, bhojpuri attitude shayari, love bhojpuri shayari, bhojpuri funny shayari, shayari bhojpuri mein\nतनहा रहल त मोहबबत करे वाला\nक रशम-वफा हवे\nअगर फूल खुशी खातिर होत त\nकेहू जनाजा पर नाही डालत\nरूह समाईल बा ई देह में\nदेह इ जहान में फसल बा\nज़िंनगी ईहे सिलसिला से बस\nआगे बढ़ रहल बा\nउजरल घर में अब केके ढूँढ़त बाड तु\nहर हवा के झोंखा तुफान ना होला\nसब पत्थर भगवान ना होला\nआदमी त बहुत बा दुनिया में लेकिन\nहर आदमी इंसान ना होला\nआँसू क समन्दर ख़रीदे में\nहर सुकून गवां दिहली हम\nई दर्द का समा\nबड़ी मुश्किल से कमइले बानी हम\nचढते फगुनवा जियरा जरि गईल हो\nहमार सजना सनेहिया बिसार गईलन हो\nन जाने कवने गली में जिनगी क शाम हो जाइ\nबिछड के ऊ हमार मुहबबत अधूरे छोर दिहलन\nई फूलन मे अब उ महक कहॉ\nमुहब्बत ऊ बारिश हअ\nजेके छूवे के कोशिश में\nहथवा त गीला हो जाय़ेला\nआऊर अखिय़ो नम रहेला\nबाकि हाथ फिर भी खालीय़े रहेला\nघुट घुट के भितरे भितरे दर्द के लोर पी रहल बानी\nकागज कलम के सँघतिया बना के होठवा के सी रहल बानी\nBhojpuri Shayari Hindi Me – भोजपुरी शायरी\nमौसम क मिसाल देही या तोहार\nकेहू पूछत बा कि बदले केकरा आवेला\nओके तहार क़दम क आहट भी शोर जइनस लागेला\nकुछुओ कहाँ बा आपन अब\nयह भी पढ़ें : प्यार में धोखा बेवफा शायरी\nBhojpuri Shayari Video – भोजपुरी शायरी 2022 : Shayari is suchamedium through which we can express our heart very easily. And the biggest thing is that ShayariXpert.in Shayari in Bhojpuri भोजपुरी शायरी has madeadifferent identity in the world for Shayari in Bhojpuri. And we really hope you like this Bhojpuri attitude and love Shayari भोजपुरी शायरी collection too.\nINDIAS GAMING TEAM\nTags : bhojpuri shayari, भोजपुरी शायरी, shayari bhojpuri, bhojpuri love shayari, bhojpuri shayari pawan singh, bhojpuri shayari video, भोजपुरी गम शायरी , भोजपुरी बेवफाई शायरी, bhojpuri shayari status, bhojpuri shayari photo, bhojpuri sad shayari, bhojpuri mein shayari, bhojpuri shayari in hindi, bhojpuri attitude shayari, love bhojpuri shayari, bhojpuri funny shayari, shayari bhojpuri mein